**ОБЈЕДИЊАВАЊЕ ПОСТУПАКА ИЗМЕНЕ ПОДАТАКА У ЦРО**

**ПОЈЕДНОСТАВЉЕЊЕ И ДИГИТАЛИЗАЦИЈА ПОСТУПКА ИЗМЕНЕ ПОДАТАКА У ЦРО**

|  |  |
| --- | --- |
| **Назив административног поступка** | 1. Промена седишта правног лица у Централном регистру објеката 2. Промена назива правног лица у Централном регистру објеката 3. Промена законског заступника у Централном регистру објеката 4. Промена делатности у Централном регистру објеката 5. Допуна делатности у Централном регистру објеката 6. Промена седишта предузетничке радње у Централном регистру објеката 7. Промена назива предузетничке радње у Централном регистру објеката 8. Промена делатности предузетника у Централном регистру објеката 9. Допуна делатности коју обавља предузетник у Централном регистру објеката 10. Промена седишта објекта у Централном регистру објеката 11. Промена назива објекта у Централном регистру објеката 12. Промена одговорног лица у објекту у Централном регистру објеката 13. Промена делатности која се обавља у објекту у Централном регистру објеката 14. Допуна делатности која се обавља у објекту у Централном регистру објеката |
| **Шифра поступка** | 16.00.0102  16.00.0103  16.00.0104  16.00.0105  16.00.0106  16.00.0107  16.00.0108  16.00.0109  16.00.0110  16.00.0111  16.00.0112  16.00.0113  16.00.0114  16.00.0115 |
| **Регулаторно тело**  **(надлежно за спровођење препоруке)** | Министарство пољопривреде, водопривреде и шумарства – Пољопривредна инспекција |
| **Правни оквир којим је уређен административни поступак** | * Закон о безбедности хране (Службени гласник РС, број 41/2009 и 17/2019), у даљем тексту ЗБХ; * Правилник о садржини и начину вођења централног регистра објеката (Службени гласник РС, број 20/2010), у даљем тексту Правилник; |
| **Прописи које треба променити /донети/укинути да би се спровеле препоруке** | 1. Закон о безбедности хране (Службени гласник РС, број 41/2009 и 17/2019), у даљем тексту ЗБХ; 2. Правилник о условима и начину за упис, промену, брисање и јавно објављивање података и вођења Централног регистра објеката и обрасцу захтева за упис, промену податка и брисање из Централног регистра објеката (Нови правилник) |
| **Рок за спровођење препорука** | Први квартал 2021. |
| 1. **КРАТАК ОПИС ПРОБЛЕМА** | |
| Централни регистар објеката – ЦРО, представља базу свих објеката у којима се производи и/или прометује храна или храна за животиње. У Регистру административних процедура пописано је укупно девет засебних административних процедура у вези са променом података о субјекту (од 16.00.0102 до 16.00.0110) и пет засебних административних поступака у вези са променом података о објекту (од 16.00.0111 до 16.00.0115). **Узимајући у обзир да се поступак подношења и обраде пријаве не разликује у зависности од врсте податка о субјекту који се мења у ЦРО предлажемо да се процедуре обједине у једну процедуру „Измена података о субјекту у ЦРО“ те су препоруке за оптимизацију у обрасцу дате у складу са тим.**  Према ЗБХ, за сваку промену података о субјекту или објекту, привредни субјекат које је уписан у Регистар је дужан да на обрасцу захтева достави измењене податке најкасније у року од 15 дана од дана настанка промене и да приложи документацију којом доказује насталу промену. Наведено је потребно урадити чак и ако надлежни орган до промењеног податка може доћи увидом у друге јавне евиденције – као што је случај са променом назива привредног субјекта који се може преузети из Регистра привредних субјеката у АПР-у.  Према наводима надлежног органа већина субјеката који се региструје у ЦРО је регистровано у АПР-у у коме се води евиденција о називу, седишту, законском заступнику и претежној делатности. Узимајући у обзир да је субјекат у обавези да пријави промену ових података у реигстру АПР-а сувисно је да исту промену пријављује и за ЦРО већ је потребно успоставити комуникацију између ових регистара.  За преостале промене које Пољопривредна инспекција не може прибавити по службеној дужности, потребно је омогућити електронско подношење и обраду захтева што би у многоме убрзало процедуру. | |
| 1. **САЖЕТАК ПРЕПОРУКА** | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Спајање поступака Регистру административних процедура** |  | **Х** |  | | **Измене података по службеној дужности** | | | | | **Измена података о субјекту у случају измена истих података у Регистру привредних субјеката у АРП-у** | **Х** |  | **1 и 2** | | **Измене података по захтеву** | | | | | **Измена форме за упис и форме финалног акта – захтев уместо пријаве, решење уместо потврде** | **Х** |  | **1 и 2** | | **Дигитализација и унапређење постојећег обрасца захтева** | **Х** |  | **1 и 2** | | **Скраћење рокова обраде захтева и увођење Ћутања управе као одобрења** | **Х** |  | **1** | | |
|  | |
| 1. **ОБРАЗЛОЖЕЊЕ** | |
| Ресорно министартво је планирало дигитализацију овог административног поступка, чиме ће се омогућити електронско подношење захтева, електронска обрада података, слање аката електронским путем, као и преузимање података из више јавних регистара. Увођење електронске процедура ће омогућити спровођење ове процедуре у складу са чланом 9. и 103. Закона о општем управном поступку и чланом 18. Закона о електронској управи.  Централни регистар објеката представљаће саставни део информационог система еАграр.  До изградње информационог система еАграр предлажемо да се омогући електронско подношење захтева путем портала еУправа.  **3.1. Спајање процедура које се односе на измене података у ЦРО у Регистру административних процедура**  У Регистру административних процедура пописано je укупно девет засебних административних процедура у вези са променом података о субјекту (од 16.00.0102 до 16.00.0110) и пет засебних административних поступака у вези са променом података о објекту (од 16.00.0111 до 16.00.0115). Узимајући у обзир да се поступак подношења и обраде пријаве не разликује у зависности од врсте податка који се мења у ЦРО предлажемо да се процедуре обједине у једну процедуру „Измена података у ЦРО“;  ***За спровођење ове препоруке није потербна измена прописа.***  У зависности од типа податка, потребно је разликовати следеће промене у ЦРО:  **Промене по службеној дужности (препорука 3.2.)**   1. Промене у вези са субјектом које је субјекат у обавези да пријави и Регистру привредних субјеката у АПР-у попут промене назива, седишта, законског заступника и претежне деталности, у ком случају је потребно да Пољопривредна инспекција по службеној дужности преузме ажурне податке.   **Промене по захтеву субјекта (препоруке 3.3. до 3.5.)**   1. Промене у вези са субјектом које субјекти нису у обавези да пријаве Регистру привредних субјеката у АПР-у попут промене додатне делатности у ком случају је потребно да субјекат поднесе захтев за измену податка Пољопривредној инспекцији; 2. Промене у вези са субјектима који немају обавезу регистровања у регистру АПР-а у ком случају је потребно да субјекат поднесе захтев за измену података Пољопривредној инспекцији; 3. Промене у вези са објектима које надлежни орган не може прибавити по службеној дужности те је неопходно да субјекат поднесе захтев за измену податка Пољопривредној инспекцији.   Измене података по службеној дужности  **3.2. Измена података о субјекту у случају измена истих података у Регистру привредних субјеката у АРП-у**  У случају да је субјекат у обавези да промену у вези са субјектом пријави и Регистру привредних субјеката у АПР-у, предлажемо укидање обавезе субјекта да поднесе захтев Пољопривредној инспекцији. С тим у вези потребно је да АПР по службеној дужности проследи измењене податке Пољопривреној инспекцији. Наведено се може урадити аутоматски тако што ће софтвер ЦРО-а вршити упит у базу АПР-а на дневном нивоу. Такође, преузимање података по службеној дужности укинуће потребу за достављањем доказа о насталој промени – што је у овом случају копија Решења из АПР-а.  ***За спровођење ове препоруке потребна је измена Закона о безбедности хране и Правилника о садржини и начину вођења централног регистра објеката***  Измене података у ЦРО по захтеву  **3.3. Измена форме за измену података о субјекту у ЦРО - Захтев уместо пријаве, решење уместо потврде**  У случају да субјекти немају обавезу регистровања у Регистар привредних субјеката у АПР-у, као и када се податак који се мења не води у регистрима АПР-а (попут додатне делатности) Пољопривредна инспекција не може по службеној дужности преузети податке о субјекту из овог регистра. У том случају потребно је предвидети могућност подношења захтева за измену података о субјекту. Такође, с обзиром на то да се подаци о објектима у којима се производи и прометује храна или храна за животиње не воде у другим јавним регистрима, субјекат би за измену ових података морао да поднесе захтев Пољопривредној инспекцији.  До сада су субјекти за измену података о субјекту и објектима подносили пријаву и на основу ње добијали потврду о измењеном податку у ЦРО. Предлажемо да се измене података о субјекту и објектима у горе описаном случају врше на основу подношења захева за измену података о субјекту. Пријава није одговарајућа форма за упис или измене података у регистру, него је то захтев, а што је у складу са ЗУП-ом, којим је, између осталог, у члану 90. став 1. прописано да (управни) поступак покреће захтевом странке или по службеној дужности. Захтев као правни акт одговара и природи и садржини Централног регистра објеката, као јавног регистра, где је упис у овај регистар услов за обављање делатности, тј. за производњу и промет хране и хране за животиње. Слично, сагласно члану 136. ЗУП-а потребно је донети решење о изменама података о субјекту у ЦРО.  Решење о измени података о субјекту у ЦРО, надлежни орган би достављао подносиоцу електронским путем. Изузетно, у складу са чланом 40. ст. 2. и 3. Закона о електронској управи, на захтев подносиоца захтева, орган би решење доставио и у папирном облику, с тим да би трошкове ове доставе сносио тај корисник који је захтевао доставу и у папирном облику.  ***За спровођење ове препоруке потребна је измена Закона о безбедности хране и Правилника о садржини и начину вођења централног регистра објеката***  **3.4. Дигитализација и унапређење постојећег обрасца захтева**  У циљу што мањег оптерећења привреде, потребно је извршити измене на обрасцу захтева за измену података у ЦРО.  Најпре, потребно је да се образац захтева преведе у електронски облик тиме што ће бити саставни део веб портала Пољопривредне инспекције или се поставити на портал еУправе.  Затим, потребно је омогућити да привредник у образац захтева уписује само оне податке где је дошло до измене, као и само оне податке који се не могу преузети из јавних евиденција. Уношење само оног податка који је измењен смањио би оптерећење привреде, а уједно олакшао обраду захтева надлежном органу имајући у виду да службеници не би морали да проверавају сваки појединачан податак из захтева чак иако он није измењен.  Захтев би затим потписао електронским потписом и електронски проследио Пољопривредној инспекцији.  Подаци, структура захтева као и начин на који се подаци уносе у захтев наведени су у табели.   |  |  |  | | --- | --- | --- | | Структура захтева | Податак | Начин уноса | | Подаци о подносиоцу | **МБ** | **Уписује подносилац** | | Назив субјекта | Преузима се из ЦРО | | Регистарски број субјекта | Преузима се из ЦРО | | Подаци који се мењају | **Врста податка** | **Падајућа листа:**   * Подаци о субјекту * Одговорно лице у субјекту * Подаци о објекту * Одговорно лице у објекту   Подносилац бира врсту податка који мења.  Могуће је изабрати обе опције. | | **Појединачни подаци** | У зависности од избора врсте податка излиставају се подаци везани за ту врсту.  Падајућа листа:  Подаци о субјекту   * Назив субјекта * Седиште - адреса * Поштански број * Број решења * Датум почетка обављања делатности * Шифра делатности * Опис делатности * Број телефона * Контакт е-маил   Одговорно лице у субјекту   * Име * Презиме * Адреса становања * Поштански број * Број личне карте * Место издавања * Контакт телефон * Контакт е-маил   Подаци о објектима   * Назив објекта * Седиште – адреса * Поштански број и место * Основ коришћења објекта * Датум почетка обављања делатности у објекту * Шифра претежне делатности у објекту * Врста објекта   Одговорно лице у објекту   * Име * Презиме * Адреса становања * Поштански број и место * Број личне карте * Место издавања * Контакт телефон * Контакт е-маил |   **3.5. Скраћење рокова за обраду захтева и увођење претпоставке Ћутање управе значи одобрење**  Имајући у виду да је предлог да се процедура дигитализује, као и да ће се образац захтева поједноставити, опретећење службеника у обради податка ће се значајно смањити. Приликом обраде службеник након преузимања захтева на обраду, проверава формалне услове (да ли је захтев у потпуности попуњен, да ли је електронски потписан, да ли је надлежан за поступање по захтеву), креира решење, потписује га електронски и електронски прослеђује подносиоцу захтева.  С тим у вези, с обзиром на то да је рок из члана 145. ЗУП-а предуг за овај тип управне ствари, потребно је прописати посебан рок за одлучивање по захтеву за упис у ЦРО, као и применити претпоставку „ћутање је одобрење” за прекорачење рока без одлуке о захтеву за измену података. Предлажемо да се Законом о безбедности хране уведе рок од 15 радних дана за обраду предмета, као и институт накнадног захтева привреде у случају да захтев није обрађен у року, као и института ћутање значи одобравање уколико у року од 15 дана од накнадног захтева привредник не добије решење. Разлог увођења института ћутања управе обезбедио би несметано, континуирано, пословање привредног субјекта.  ***За спровођење ове препоруке потребна је измена Закон о безбедности хране*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Н А Ц Р Т**  **ЗАКОН О ИЗМЕНАМА И ДОПУНАМА ЗАКОНА О БЕЗБЕДНОСТИ ХРАНЕ**  Члан 1.  У Закону о безбедности хране („Службени гласник РС“, бр. 41/2009), наслов изнад члана 15. мења се и гласи: „1. Централни регистар објеката“.  Члан 15. мења се и гласи:  „1. Централни регистар објеката  Члан 15.  Министарство води Централни регистар објеката (у даљем тексту: Централни регистар), као јединствени, централни, електронски и јавни регистар субјеката у производњи и промету хране и хране за животиње и објекaта у којима уписани субјекти обављају производњу и промет хране и хране за животиње.  Производњом и прометом хране и хране за животиње може да се бави правно лице и предузетник који је регистрован у Регистар привредних субјеката, односно други регистар у који се уписују правна лица, и који је уписан у Централни регистар објеката.  Производњом хране и хране за животиње која је намењена промету може да се бави и физичко лице у складу са прописом којим се уређује област ветеринарства, односно област здравља биља, које је уписано у Централни регистар.  Правно лице и предузетник из става 2. овог члана и физичко лице из става 3. овог члана, дужни су да поднесу захтев за упис субјекта и објекта у Централни регистар и не могу да отпочну производњу и промет хране и хране за животиње пре уписа субјекта у Централни регистар, односно да у одређеном објекту обављају производњу и промет хране и хране за животиње пре уписа тог објекта у Централни регистар.  Изузетно од одредаба става 4. овог члана, субјекти који се баве производњом и прометом хране и хране за животиње у објекту за производњу и промет хране и хране за животиње који се одобрава или региструје у складу са посебним прописима, нису дужни да подносе захтев за упис у Централни регистар, већ се ти подаци о субјектима и одобравању, односно регистрацији објеката по службеној дужности преузимају, уписују и воде у Централном регистру.“  Члан 2.  После члана 15. додају се чл. 15а-15б, који гласе:  „Регистратор  Члан 15а  Министарство води Централни регистар преко регистратора (у даљем тексту: Регистратор).  Регистратор је овлашћено службено лице запослено у Министарству, које обезбеђује законито, ажурно и тачно вођење Централног регистра.  У поступку уписа, промене и брисања података и вођења Централног регистра, Регистратор искључиво врши проверу испуњености формалних услова за упис, промену или брисање података у Регистру, који су предмет уписа, промене, брисања и објављивања, на основу чињеница из захтева и приложених одлука, односно докумената, без испитивања тачности чињеница из захтева, веродостојности приложених одлука, односно других докумената и правилности и законитости поступака у којима су одлуке, односно други документи донети.  Начела вођења и поступка регистрације  Члан 15б  Вођење Централног регистра и поступак регистрације у Централни регистар заснивају се на начелима јавности и доступности, формалности, одређености, поуздања у истинитост и потпуност података, електронске управе, времена настанка и временског редоследа.“  Члан 3.  Наслов изнад члана 16. мења се и гласи: „2. Садржина Централног регистра“.  Члан 16. мења се и гласи:  „2. Садржина Централног регистра  Члан 16.  Централни регистар садржи следеће податке о субјекту у производњи и промету хране и хране за животиње:  1) јединствени регистарски број субјекта у производњи и промету хране за животиње (даље у тексту: регистарски број) и идентификационе и пословне податке субјекта у производњи и промету хране и хране за животиње (за правно лице и предузетника: пословно име, седиште, матични број и порески идентификациони број; за физичко лице: име, презиме, адреса пребивалишта, јединствени матични број грађана);  2) идентификационе и контакт податке одговорног лица субјекта у производњи и промету хране и хране за животиње, који је организован као правно лице (име, презиме, адреса пребивалишта, јединствени матични број грађана, број телефона и електронска адреса);  3) датум уписа у Регистар привредних субјеката, други регистар у који се уписују правна лица или Регистар пољопривредних газдинстава, као и време почетка обављања делатности;  4) делатност коју обавља субјекат у производњи и промету хране и хране за животиње (шифра и опис претежне делатности и осталих делатности);  5) све настале промене уписаних података (датум, врста и опис промене).  Регистарски број додељује се субјекту у производњи и промету хране за животиње приликом уписа у Централни регистар и не може се мењати, нити може бити додељен неком другом лицу у случају престанка обављања делатности тог субјекта у производњи и промету хране за животиње.  Централни регистар садржи следеће податке о уписаним објектима за производњу и промет хране и хране за животиње, односно одобреним или регистрованим објектима у складу са посебним прописима из члана 15. став 5. овог закона:  1) идентификационе и пословне податке објекта у коме уписани субјекат обавља производњу и промет хране и хране за животиње (број, врсту и назив сваког објекта у којима се обавља делатност у било којој фази производње, прераде и промета хране, односно хране за животиње; место, локацију и адресу за сваки од објеката са означењем катастарске парцеле или улице у којој се налази; опис делатности која се обавља у сваком од објеката);  2) идентификационе и контакт податке одговорног лица за производњу и промет хране и хране за животиње у објекту у коме уписани субјекат обавља производњу и промет хране и хране за животиње (име, презиме, адреса пребивалишта, јединствени матични број грађана одговорног лица, број телефона и електронска адреса);  3) датум почетка обављања делатности у сваком уписаном објекту;  4) број и датум решења Министарства о испуњености услова за обављање делатности, ако се ради о објектима за које је предвиђена обавеза одобравања, односно регистрације, у складу са посебним прописима;  5) правни, односно фактички основ коришћења објекта (својина, закуп, други облик коришћења, државина и др.) од стране уписаног субјекта;  6) настале промене у објектима (датум, врста и опис промене);  7) податке о овлашћењима, акредитацијама и другим исправама о усаглашености са прописима или стандардима; и,  8) други подаци о одобравању, односно регистрацији објекта у складу са посебним прописима, који се преузимају, уписују и воде у Централном регистру.  Одговорно лице субјекта у производњи и промету хране и хране за животиње, који је организован као правно лице, односно одговорно лице за производњу и промет хране и хране за животиње у објекту у коме уписани субјекат обавља производњу и промет хране и хране за животиње је лице које на основу закона, прописа, општег акта или овлашћења врши одређене послове који се односе на управљање, пословање или процес рада субјекта у производњи и промету хране и хране за животиње, који је организован као правно лице, односно које обавља те послове у објекту у коме уписани субјекат обавља производњу и промет хране и хране за животиње.  Централни регистар води се у електронској форми и повезује се са софтерским решењем е-Инспектор, базама података и регистрима Министарства, односно министарства надлежног за послове здравља, односно других органа државне управе и ималаца јавних овлашћења.  У сврху успостављања ажурног Централног регистра, упис и промена података о субјектима у производњи и промету хране и хране за животиње, аутоматски се преузимају из централног система за електронско вођење матичних књига, који успоставља министарство надлежно за локалну самоуправу, регистара које води агенција надлежна за вођење регистра привредних субјеката и евиденције о пребивалишту, односно боравишту, коју води орган надлежан за унутрашње послове.“  Члан 4.  После члана 16. додаје се нови члан 16а, који гласи:  „Јавно објављивање података Централног регистра  Члан 16а  Подаци Централног регистра се, на систематичан начин, јавно и непрекидно објављују на интернет страници Министарства, на начин којим не повређује заштиту података о личности.“  Члан 5.  Члан 17. мења се и гласи:  „Брисање из Централног регистра  Члан 17.  Правно лице, предузетник и физичко лице брише се из Централног регистра, ако донесе одлуку о престанку обављања одређене делатности за коју је уписан у Централни регистар или ако престане да испуњава услове прописане посебним прописима.  Правно лице, предузетник и физичко лице, односно објекат у производњи и промету хране и хране за животиње, брише се из Централног регистра у следећим случајевима:  1) на основу захтева за брисање из Централног регистра; и,  2) по службеној дужности, на основу решења, односно другог документа инспекције надлежне за надзор над применом одредаба овог закона, односно одлуке суда, којом се утврђује престанак испуњености услова за обављање производње и промета или забрана производње и промета хране и хране за животиње (пресуда или решење којим се изриче заштитна мера или мера безбедности забране вршења одређених делатности, забране правном лицу да врши одређене делатности или забрана одговорном лицу да врши одређене послове; решење којим се изриче управна мера забране обављања делатности и др.).“  Члан 6.  После члана 17, додају се нови чл. 17а-17д, који гласе:  „Поступак регистрације у Централном регистру    Члан 17а  Поступак уписа, промене или брисања података у Централном регистру, покреће се захтевом субјекта и по службеној дужности.  Захтев за упис и промену податка у Централном регистру или брисање из Централног регистра, доставља се у електронском облику путем сервиса којим се обезбеђује пријем електронских докумената.  Захтев садржи:  1) идентификационе податке подносиоца захтева;  2) предмет и врсту уписа, односно промене или брисања података; и,  3) доказ о уплати таксе за вођење поступка уписа, односно промене или брисања података.  Када органи надлежни за надзор над применом одредбама овог закона утврде несагласност података уписаних у Централни регистар, по службеној дужности:  1) о томе обавештавају Централни регистар ради промене уписаних података, односно усаглашавања уписаних података са стварним стањем; и,  2) достављају документ са својством јавне исправе (решење, записник или пресуду надлежног суда којом се изриче мера безбедности или заштитна мера и др.), који је основ за упис, односно промену или брисање података у Централном регистру.  Потписивање електронског захтева и докумената, као и овера електронских докумената, врши се у складу са прописима којима се уређују електронски потпис и електронски документ.    Члан 17б  По пријему захтева, односно по пријему одлуке, односно другог документа од надлежног органа из члана 17. став 2) овог закона, Регистратор проверава:    1) надлежност за поступање у поступку регистрације и вођења Централног регистра;  2) да ли је подносилац захтева лице које може бити подносилац таквог захтева;  3) да ли је одлуку, односно други документ који се односи на упис, промену или брисање података доставио надлежни орган по службеној дужности;  4) да ли захтев, односно документ достављен по службеној дужности, садржи све потребне податке за спровођење уписа, промене или брисања податка; и,  5) да ли је уз пријаву достављен доказ о уплати прописане административне таксе.  Ако су испуњени формални услови за упис, односно промену или брисање података, Регистратор доноси решење о упису, односно промени или брисању података у Централном регистру у року од петнаест радних дана од дана пријема захтева.  Ако нису испуњени формални услови за даље поступање по захтеву, Регистратор обавештава подносиоца захтева о начину на који треба да уреди захтев у даљем року од осам дана од дана пријема обавештења, уз упозорење да ће се захтев одбацити решењем ако не уреди захтев у остављеном року.  Ако нису испуњени формални услови за даље поступање по службеној дужности, Регистратор обавештава надлежни орган из члана 17. став 2) тачка 2. овог закона да нису испуњени услови за упис, промену или брисање података из Централног регистра на основу документа достављеног по службеној дужности.  Против решења из ст. 2. и 3. овог члана, може се изјавити жалба министарству надлежном за послове пољопривреде, у року од 8 дана од дана пријема решења.  Члан 17в  Ако Регистратор не одлучи о захтеву у року из члана 17б став 2) овог закона, подносилац захтева може захтевати да Регистратор оконча поступак доношењем решења о упису, односно промени или брисању података, у даљем року од пет радних дана од дана пријема накнадног захтева.  Уколико Регистратор не донесе решење ни по накнадном захтеву из става 1. овог члана, сматра се да је захтев странке усвојен и субјекат који се бави производњом и прометом хране и хране за животиње може започети производњу и промет хране и хране за животиње, изузев у случајевима који се односе на одобравање, односно регистрацију објеката у складу са посебним прописима.  Члан 17г  Решење из чл. 17б ст. 2. и 3. доноси се у форми електронског документа, а достављање решења подносиоцу захтева врши се у складу са законом којим се уређује електронска управа.  Члан 17д  На питања која се односе на поступак регистрације и евидентирања, а која овим законом нису посебно уређена, примењује се закон којим се уређује општи управни поступак.  Министар надлежан за послове пољопривреде у споразуму са министром надлежним за послове привреде ближе уређује образац захтева за упис и промену податка у Централном регистру или брисање из Централног регистра, услове и начин за упис, промену, брисање и јавно објављивање података и вођења Централног регистра.“  Члан 7.  У члану 79. став 1. тачка 1) бришу се реч: „став“ и број „1“, а додају речи и бројеви: „ст. 2. и 4“.  У ставу 1. тачка 2) брише се.  У ставу 1. тачка 3) бришу се реч: „став“ и број „8“, а додају реч и бројеви: „ст. 2. и 4“.  Члан 8.  У члану 81. став 1. тачка 1) бришу се реч: „став“ и број „1“, а додају речи и бројеви: „ст. 2. и 4“.  У ставу 1. тачка 2) брише се.  У ставу 1. тачка 3) бришу се реч: „став“ и број „8“, а додају реч и бројеви: „ст. 4. и 5“.  Члан 9.  У члану 83. став 1. тачка 1) бришу се реч: „став“ и број „1“, а додају речи и бројеви: „ст. 3. и 4“.  У ставу 1. тачка 2) брише се.  У ставу 1. тачка 3) бришу се реч: „став“ и број „8“, а додају реч и бројеви: „ст. 3, 4. и 5“.  Члан 10.    Поступци уписа у Централни регистар започети пре ступања на снагу овог закона окончаће се по одредбама закона који је био на снази до ступања на снагу овог закона.  Члан 11.  Министарство је дужно да усклади своју организацију и рад са одредбама овог закона у року од 12 месеци од дана ступања на снагу овог закона.  Прописи за спровођење овог закона донеће се у року од 12 месеци од дана ступања на снагу овог закона.  До доношења прописа из става 2. овог члана примењиваће се прописи који су важили до дана ступања на снагу овог закона.  Члан 12.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**  **ПРАВИЛНИК о условима и начину за упис, промену, брисање и јавно објављивање података и вођења Централног регистра објеката и обрасцу захтева за упис, промену податка и брисање из Централног регистра објеката**  Предмет  Члан 1.  Овим правилником уређују се поступак, услови и начин за упис, промену, брисање и јавно објављивање података и вођење Централног регистра објеката (у даљем тексту: Централни регистар), за чије вођење је, у складу са законом и другим прописима, надлежно Министарство пољопривреде, шумарство и водопривреде и садржина образаца захтева за упис, промену података и брисање из Централног регистра.  Субјекти и објекти регистрације  Члан 2.  Централни регистар води се као јединствени, централни, електронски и јавни регистар субјеката у производњи и промету хране и хране за животиње (у даљем тексту: субјекти) и објекaта у којима уписани субјекти обављају производњу и промет хране и хране за животиње (у даљем тексту: објекти).  Централни регистар садржи и податке о субјектима регистрације и објектима регистрације који се одобравају или региструју у складу са посебним прописима, а који се по службеној дужности преузимају из других службених евиденција, уписују и воде у Централном регистру.  Предмет регистрације  Члан 3.  У Централном регистру се региструју упис, промена и брисање података о субјектима и објектима регистрације, који су предмет регистрације у складу са законом.  Регистрација из става 1. овог члана врши се по захтеву субјекта регистрације или по службеној дужности.    Саставни део Централног регистра  Члан 4.  Централни регистар, поред података из члана 3. овог Правилника, садржи и документе на основу којих је извршена регистрација субјеката и објеката.  Регистрација субјекта  Члан 5.  Захтев за упис субјекта у Централни регистар подноси се у електронској форми, уз навођење података који су предмет регистрације и достављање доказа о уплаћеној такси за вођење поступка уписа.  Захтев за промену података о субјекту уписаном у Централни регистар подноси се у електронској форми за оне податке који нису предмет ажурирања из службених евиденција државних органа и ималаца јавних овлашћења, уз достављање доказа о уплаћеној такси за вођење поступка промене података.  Захтев за брисање субјекта из Централног регистра садржи изјаву да регистровани субјекат престаје са обављањем делатности производње и промета хране и хране за животиње, а поступак за брисање субјекта врши се бесплатно.  Изузетно од одредби ст. 1-3. овог члана, упис, промена података или брисање субјекта из Централног регистра спроводи се искључиво преузимањем из других службених евиденција, у односу на субјекта који се бави производњом и прометом хране и хране за животиње у објекту за производњу и промет хране и хране за животиње који се одобрава или региструје у складу са посебним прописима.  Регистрација објекта  Члан 6.    Захтев за упис објекта у Централни регистар садржи навођење података који су предмет регистрације и доказ о уплаћеној такси за вођење поступка уписа.  Захтев за промену података о објекту уписаном у Централни регистар садржи податке који нису предмет ажурирања из службених евиденција државних органа и ималаца јавних овлашћења и доказ о уплаћеној такси за вођење поступка промене података.  Захтев за брисање објекта из Централног регистра садржи изјаву да у регистрованом објекту престаје производња и промет хране и хране за животиње, уз достављање доказа о уплаћеној такси за вођење поступка промене података.  Изузетно од одредби ст. 1-3. овог члана, упис, промена података или брисање објекта из Централног регистра спроводи се искључиво преузимањем из других службених евиденција, у односу на објекат за производњу и промет хране и хране за животиње који се одобрава или региструје у складу са посебним прописима.    Начин подношења захтева за регистрацију  Члан 7.    Субјекти из члана 2. став 1. овог правилника подносе захтев Централном регистру у електронском облику, путем сервиса којим се обезбеђује пријем електронских докумената.  Субјекти из члана 2. став 1. овог правилника могу поднети захтев за упис Централном регистру, приликом подношења јединствене регистрационе пријаве оснивања у Регистру привредних субјеката код Агенције за привредне регистре (у даљем тексту: Агенција).  Агенција, у року од 24 часа од пријема пријаве из става 2. овог члана, за субјекте који испуњавају услове за регистрацију у складу са прописима којима се уређује регистрација привредних субјеката, доставља Централном регистру податке из пријаве у електронској или писаној форми.  Централни регистар одређује јединствени регистарски број субјекта (даље у тексту: регистарски број) и врши регистрацију субјеката и објеката из члана 2. став 1. овог правилника уписом у Централни регистар на основу захтева, и тако одређени регистарски број, заједно са решењем о извршеном упису, у року од 24 часа од пријема захтева од стране Агенције, прослеђује Агенцији у електронској форми на уручење субјекту регистрације.  Централни регистар уписује објекат у производњи и промету хране и хране за животиње уписом у Централни регистар на основу захтева субјекта регистрације, и решење о том упису доставља субјекту регистрације.  Члан 8.    Захтев за упис субјеката и објеката регистрације, приликом регистрације привредног субјекта код Агенције, подноси се на обрасцу Захтева за упис у Централни регистар, који је одштампан уз овај правилник и чини његов саставни део.  Начин достављања исправе за регистрацију по службеној дужности  Члан 9.  Органи надлежни за надзор над применом Закона о безбедности хране по службеној дужности достављају Централном регистру документа са својством јавне исправе који су предмет уписа, односно промене или брисања података у Централном регистру.  Достава докумената из става 1. овог члана врши се у форми електронског документа, у складу са прописима којим се уређује електронски документ.  Ажурирање података уписаних у Централни регистар  Члан 10.  У сврху обезбеђивања ажурности података Централног регистра, промене података о субјектима и објектима који су предмет регистрације, и то података о субјектима регистрације и физичким лицима уписаним у Централни регистар, аутоматски се преузимају из централног система за електронско вођење матичних књига, који успоставља министарство надлежно за локалну самоуправу, односно регистара које води агенција надлежна за вођење регистра привредних субјеката и евиденције о пребивалишту, односно боравишту, коју води орган надлежан за унутрашње послове.  Надлежни органи из става 1. овог члана и министартво надлежно за вођење Централног регистра дужни су да успоставе техничке услове за повезивање регистара из става 1. овог члана са Централним регистром и да омогуће ажурно преузимање података из тих регистара.  Објављивање података Централног регистра  Члан 11.  Подаци Централног регистра јавно се објављују на интернет страници Централног регистра, непрекидно и без плаћања, на начин који не повређује заштиту података о личности.  Завршна одредба  Члан 12.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ИЗМЕНАМА И ДОПУНАМА ЗАКОНА О БЕЗБЕДНОСТИ ХРАНЕ**  II. СУБЈЕКТИ У ОБЛАСТИ БЕЗБЕДНОСТИ ХРАНЕ И ХРАНЕ ЗА ЖИВОТИЊЕ КОЈИ СЕ УПИСУЈУ У ЦЕНТРАЛНИ РЕГИСТАР ОБЈЕКАТА    ~~1. Упис у Централни регистар објеката~~  Члан 15.  ~~Производњом и прометом хране и хране за животиње може да се бави правно лице и предузетник који је регистрован у Регистар привредних субјеката и који је уписан у Централни регистар објеката (у даљем тексту: Централни регистар) који води Министарство.~~  ~~Правно лице и предузетник из става 1. овог члана уписује се у Регистар привредних субјеката у складу са законом којим се уређује регистрација привредних субјеката.~~  ~~Производњом хране и хране за животиње која је намењена промету може да се бави и физичко лице у складу са прописом којим се уређује област ветеринарства, односно област здравља биља, које је уписано у Централни регистар.~~  ~~У Централном регистру воде се подаци о:~~  ~~1) одобреним објектима и~~  ~~2) регистрованим објектима.~~  ~~Објекти за производњу и промет хране и хране за животиње одобравају се или региструју, у складу са посебним прописима.~~  ~~Објекат за производњу и промет хране и хране за животиње, одобрен или регистрован, у складу са посебним прописом, сматра се објектом уписаним у Централни регистар и подаци о томе воде се у Централном регистру.~~  ~~Ако посебним прописом из става 5. овог члана није предвиђено претходно утврђивање испуњености услова за обављање одређене делатности, ти објекти се уписују у Централни регистар, на основу пријаве субјекта у пословању храном и храном за животиње.~~  ~~Правно лице и предузетник из става 1. овог члана не може да отпочне производњу и промет хране и хране за животиње пре уписа у Централни регистар, односно у регистар утврђен посебним прописом, а физичко лице из става 3. овог члана пре уписа у Централни регистар.~~  1. ЦЕНТРАЛНИ РЕГИСТАР ОБЈЕКАТА  ЧЛАН 15.  МИНИСТАРСТВО ВОДИ ЦЕНТРАЛНИ РЕГИСТАР ОБЈЕКАТА (У ДАЉЕМ ТЕКСТУ: ЦЕНТРАЛНИ РЕГИСТАР), КАО ЈЕДИНСТВЕНИ, ЦЕНТРАЛНИ, ЕЛЕКТРОНСКИ И ЈАВНИ РЕГИСТАР СУБЈЕКАТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ И ОБЈЕКAТА У КОЈИМА УПИСАНИ СУБЈЕКТИ ОБАВЉАЈУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ.  ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ МОЖЕ ДА СЕ БАВИ ПРАВНО ЛИЦЕ И ПРЕДУЗЕТНИК КОЈИ ЈЕ РЕГИСТРОВАН У РЕГИСТАР ПРИВРЕДНИХ СУБЈЕКАТА, ОДНОСНО ДРУГИ РЕГИСТАР У КОЈИ СЕ УПИСУЈУ ПРАВНА ЛИЦА, И КОЈИ ЈЕ УПИСАН У ЦЕНТРАЛНИ РЕГИСТАР ОБЈЕКАТА.  ПРОИЗВОДЊОМ ХРАНЕ И ХРАНЕ ЗА ЖИВОТИЊЕ КОЈА ЈЕ НАМЕЊЕНА ПРОМЕТУ МОЖЕ ДА СЕ БАВИ И ФИЗИЧКО ЛИЦЕ У СКЛАДУ СА ПРОПИСОМ КОЈИМ СЕ УРЕЂУЈЕ ОБЛАСТ ВЕТЕРИНАРСТВА, ОДНОСНО ОБЛАСТ ЗДРАВЉА БИЉА, КОЈЕ ЈЕ УПИСАНО У ЦЕНТРАЛНИ РЕГИСТАР.  ПРАВНО ЛИЦЕ И ПРЕДУЗЕТНИК ИЗ СТАВА 2. ОВОГ ЧЛАНА И ФИЗИЧКО ЛИЦЕ ИЗ СТАВА 3. ОВОГ ЧЛАНА, ДУЖНИ СУ ДА ПОДНЕСУ ЗАХТЕВ ЗА УПИС СУБЈЕКТА И ОБЈЕКТА У ЦЕНТРАЛНИ РЕГИСТАР И НЕ МОГУ ДА ОТПОЧНУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ ПРЕ УПИСА СУБЈЕКТА У ЦЕНТРАЛНИ РЕГИСТАР, ОДНОСНО ДА У ОДРЕЂЕНОМ ОБЈЕКТУ ОБАВЉАЈУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ ПРЕ УПИСА ТОГ ОБЈЕКТА У ЦЕНТРАЛНИ РЕГИСТАР.  ИЗУЗЕТНО ОД ОДРЕДАБА СТАВА 4. ОВОГ ЧЛАНА, СУБЈЕКТИ КОЈИ СЕ БАВЕ ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ У ОБЈЕКТУ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ КОЈИ СЕ ОДОБРАВА ИЛИ РЕГИСТРУЈЕ У СКЛАДУ СА ПОСЕБНИМ ПРОПИСИМА, НИСУ ДУЖНИ ДА ПОДНОСЕ ЗАХТЕВ ЗА УПИС У ЦЕНТРАЛНИ РЕГИСТАР, ВЕЋ СЕ ТИ ПОДАЦИ О СУБЈЕКТИМА И ОДОБРАВАЊУ, ОДНОСНО РЕГИСТРАЦИЈИ ОБЈЕКАТА ПО СЛУЖБЕНОЈ ДУЖНОСТИ ПРЕУЗИМАЈУ, УПИСУЈУ И ВОДЕ У ЦЕНТРАЛНОМ РЕГИСТРУ.  РЕГИСТРАТОР  ЧЛАН 15А  МИНИСТАРСТВО ВОДИ ЦЕНТРАЛНИ РЕГИСТАР ПРЕКО РЕГИСТРАТОРА (У ДАЉЕМ ТЕКСТУ: РЕГИСТРАТОР).  РЕГИСТРАТОР ЈЕ ОВЛАШЋЕНО СЛУЖБЕНО ЛИЦЕ ЗАПОСЛЕНО У МИНИСТАРСТВУ, КОЈЕ ОБЕЗБЕЂУЈЕ ЗАКОНИТО, АЖУРНО И ТАЧНО ВОЂЕЊЕ ЦЕНТРАЛНОГ РЕГИСТРА.  У ПОСТУПКУ УПИСА, ПРОМЕНЕ И БРИСАЊА ПОДАТАКА И ВОЂЕЊА ЦЕНТРАЛНОГ РЕГИСТРА, РЕГИСТРАТОР ИСКЉУЧИВО ВРШИ ПРОВЕРУ ИСПУЊЕНОСТИ ФОРМАЛНИХ УСЛОВА ЗА УПИС, ПРОМЕНУ ИЛИ БРИСАЊЕ ПОДАТАКА У РЕГИСТРУ, КОЈИ СУ ПРЕДМЕТ УПИСА, ПРОМЕНЕ, БРИСАЊА И ОБЈАВЉИВАЊА, НА ОСНОВУ ЧИЊЕНИЦА ИЗ ЗАХТЕВА И ПРИЛОЖЕНИХ ОДЛУКА, ОДНОСНО ДОКУМЕНАТА, БЕЗ ИСПИТИВАЊА ТАЧНОСТИ ЧИЊЕНИЦА ИЗ ЗАХТЕВА, ВЕРОДОСТОЈНОСТИ ПРИЛОЖЕНИХ ОДЛУКА, ОДНОСНО ДРУГИХ ДОКУМЕНАТА И ПРАВИЛНОСТИ И ЗАКОНИТОСТИ ПОСТУПАКА У КОЈИМА СУ ОДЛУКЕ, ОДНОСНО ДРУГИ ДОКУМЕНТИ ДОНЕТИ.  НАЧЕЛА ВОЂЕЊА И ПОСТУПКА РЕГИСТРАЦИЈЕ  ЧЛАН 15Б  ВОЂЕЊЕ ЦЕНТРАЛНОГ РЕГИСТРА И ПОСТУПАК РЕГИСТРАЦИЈЕ У ЦЕНТРАЛНИ РЕГИСТАР ЗАСНИВАЈУ СЕ НА НАЧЕЛИМА ЈАВНОСТИ И ДОСТУПНОСТИ, ФОРМАЛНОСТИ, ОДРЕЂЕНОСТИ, ПОУЗДАЊА У ИСТИНИТОСТ И ПОТПУНОСТ ПОДАТАКА, ЕЛЕКТРОНСКЕ УПРАВЕ, ВРЕМЕНА НАСТАНКА И ВРЕМЕНСКОГ РЕДОСЛЕДА.  ~~2. Садржина и начин вођења Централног регистра~~  2. САДРЖИНА ЦЕНТРАЛНОГ РЕГИСТРА  Члан 16.  ~~Подаци из Централног регистра су јавни.~~  ~~Централни регистар се води у електронској форми и може се повезивати са другим базама и регистрима Министарства, односно министарства надлежног за послове здравља.~~  ~~Министар ближе прописује садржину и начин вођења Централног регистра.~~  ЦЕНТРАЛНИ РЕГИСТАР САДРЖИ СЛЕДЕЋЕ ПОДАТКЕ О СУБЈЕКТУ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ:  1) ЈЕДИНСТВЕНИ РЕГИСТАРСКИ БРОЈ СУБЈЕКТА У ПРОИЗВОДЊИ И ПРОМЕТУ ХРАНЕ ЗА ЖИВОТИЊЕ (ДАЉЕ У ТЕКСТУ: РЕГИСТАРСКИ БРОЈ) И ИДЕНТИФИКАЦИОНЕ И ПОСЛОВНЕ ПОДАТКЕ СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ (ЗА ПРАВНО ЛИЦЕ И ПРЕДУЗЕТНИКА: ПОСЛОВНО ИМЕ, СЕДИШТЕ, МАТИЧНИ БРОЈ И ПОРЕСКИ ИДЕНТИФИКАЦИОНИ БРОЈ; ЗА ФИЗИЧКО ЛИЦЕ: ИМЕ, ПРЕЗИМЕ, АДРЕСА ПРЕБИВАЛИШТА, ЈЕДИНСТВЕНИ МАТИЧНИ БРОЈ ГРАЂАНА);  2) ИДЕНТИФИКАЦИОНЕ И КОНТАКТ ПОДАТКЕ ОДГОВОРНОГ ЛИЦА СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, КОЈИ ЈЕ ОРГАНИЗОВАН КАО ПРАВНО ЛИЦЕ (ИМЕ, ПРЕЗИМЕ, АДРЕСА ПРЕБИВАЛИШТА, ЈЕДИНСТВЕНИ МАТИЧНИ БРОЈ ГРАЂАНА, БРОЈ ТЕЛЕФОНА И ЕЛЕКТРОНСКА АДРЕСА);  3) ДАТУМ УПИСА У РЕГИСТАР ПРИВРЕДНИХ СУБЈЕКАТА, ДРУГИ РЕГИСТАР У КОЈИ СЕ УПИСУЈУ ПРАВНА ЛИЦА ИЛИ РЕГИСТАР ПОЉОПРИВРЕДНИХ ГАЗДИНСТАВА, КАО И ВРЕМЕ ПОЧЕТКА ОБАВЉАЊА ДЕЛАТНОСТИ;  4) ДЕЛАТНОСТ КОЈУ ОБАВЉА СУБЈЕКАТ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ (ШИФРА И ОПИС ПРЕТЕЖНЕ ДЕЛАТНОСТИ И ОСТАЛИХ ДЕЛАТНОСТИ);  5) СВЕ НАСТАЛЕ ПРОМЕНЕ УПИСАНИХ ПОДАТАКА (ДАТУМ, ВРСТА И ОПИС ПРОМЕНЕ).  РЕГИСТАРСКИ БРОЈ ДОДЕЉУЈЕ СЕ СУБЈЕКТУ У ПРОИЗВОДЊИ И ПРОМЕТУ ХРАНЕ ЗА ЖИВОТИЊЕ ПРИЛИКОМ УПИСА У ЦЕНТРАЛНИ РЕГИСТАР И НЕ МОЖЕ СЕ МЕЊАТИ, НИТИ МОЖЕ БИТИ ДОДЕЉЕН НЕКОМ ДРУГОМ ЛИЦУ У СЛУЧАЈУ ПРЕСТАНКА ОБАВЉАЊА ДЕЛАТНОСТИ ТОГ СУБЈЕКТА У ПРОИЗВОДЊИ И ПРОМЕТУ ХРАНЕ ЗА ЖИВОТИЊЕ.  ЦЕНТРАЛНИ РЕГИСТАР САДРЖИ СЛЕДЕЋЕ ПОДАТКЕ О УПИСАНИМ ОБЈЕКТИМА ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ, ОДНОСНО ОДОБРЕНИМ ИЛИ РЕГИСТРОВАНИМ ОБЈЕКТИМА У СКЛАДУ СА ПОСЕБНИМ ПРОПИСИМА ИЗ ЧЛАНА 15. СТАВ 5. ОВОГ ЗАКОНА:  1) ИДЕНТИФИКАЦИОНЕ И ПОСЛОВНЕ ПОДАТКЕ ОБЈЕКТА У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ (БРОЈ, ВРСТУ И НАЗИВ СВАКОГ ОБЈЕКТА У КОЈИМА СЕ ОБАВЉА ДЕЛАТНОСТ У БИЛО КОЈОЈ ФАЗИ ПРОИЗВОДЊЕ, ПРЕРАДЕ И ПРОМЕТА ХРАНЕ, ОДНОСНО ХРАНЕ ЗА ЖИВОТИЊЕ; МЕСТО, ЛОКАЦИЈУ И АДРЕСУ ЗА СВАКИ ОД ОБЈЕКАТА СА ОЗНАЧЕЊЕМ КАТАСТАРСКЕ ПАРЦЕЛЕ ИЛИ УЛИЦЕ У КОЈОЈ СЕ НАЛАЗИ; ОПИС ДЕЛАТНОСТИ КОЈА СЕ ОБАВЉА У СВАКОМ ОД ОБЈЕКАТА);  2) ИДЕНТИФИКАЦИОНЕ И КОНТАКТ ПОДАТКЕ ОДГОВОРНОГ ЛИЦА ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ У ОБЈЕКТУ У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ (ИМЕ, ПРЕЗИМЕ, АДРЕСА ПРЕБИВАЛИШТА, ЈЕДИНСТВЕНИ МАТИЧНИ БРОЈ ГРАЂАНА ОДГОВОРНОГ ЛИЦА, БРОЈ ТЕЛЕФОНА И ЕЛЕКТРОНСКА АДРЕСА);  3) ДАТУМ ПОЧЕТКА ОБАВЉАЊА ДЕЛАТНОСТИ У СВАКОМ УПИСАНОМ ОБЈЕКТУ;  4) БРОЈ И ДАТУМ РЕШЕЊА МИНИСТАРСТВА О ИСПУЊЕНОСТИ УСЛОВА ЗА ОБАВЉАЊЕ ДЕЛАТНОСТИ, АКО СЕ РАДИ О ОБЈЕКТИМА ЗА КОЈЕ ЈЕ ПРЕДВИЂЕНА ОБАВЕЗА ОДОБРАВАЊА, ОДНОСНО РЕГИСТРАЦИЈЕ, У СКЛАДУ СА ПОСЕБНИМ ПРОПИСИМА;  5) ПРАВНИ, ОДНОСНО ФАКТИЧКИ ОСНОВ КОРИШЋЕЊА ОБЈЕКТА (СВОЈИНА, ЗАКУП, ДРУГИ ОБЛИК КОРИШЋЕЊА, ДРЖАВИНА И ДР.) ОД СТРАНЕ УПИСАНОГ СУБЈЕКТА;  6) НАСТАЛЕ ПРОМЕНЕ У ОБЈЕКТИМА (ДАТУМ, ВРСТА И ОПИС ПРОМЕНЕ);  7) ПОДАТКЕ О ОВЛАШЋЕЊИМА, АКРЕДИТАЦИЈАМА И ДРУГИМ ИСПРАВАМА О УСАГЛАШЕНОСТИ СА ПРОПИСИМА ИЛИ СТАНДАРДИМА; И,  8) ДРУГИ ПОДАЦИ О ОДОБРАВАЊУ, ОДНОСНО РЕГИСТРАЦИЈИ ОБЈЕКТА У СКЛАДУ СА ПОСЕБНИМ ПРОПИСИМА, КОЈИ СЕ ПРЕУЗИМАЈУ, УПИСУЈУ И ВОДЕ У ЦЕНТРАЛНОМ РЕГИСТРУ.  ОДГОВОРНО ЛИЦЕ СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, КОЈИ ЈЕ ОРГАНИЗОВАН КАО ПРАВНО ЛИЦЕ, ОДНОСНО ОДГОВОРНО ЛИЦЕ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ У ОБЈЕКТУ У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ ЈЕ ЛИЦЕ КОЈЕ НА ОСНОВУ ЗАКОНА, ПРОПИСА, ОПШТЕГ АКТА ИЛИ ОВЛАШЋЕЊА ВРШИ ОДРЕЂЕНЕ ПОСЛОВЕ КОЈИ СЕ ОДНОСЕ НА УПРАВЉАЊЕ, ПОСЛОВАЊЕ ИЛИ ПРОЦЕС РАДА СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, КОЈИ ЈЕ ОРГАНИЗОВАН КАО ПРАВНО ЛИЦЕ, ОДНОСНО КОЈЕ ОБАВЉА ТЕ ПОСЛОВЕ У ОБЈЕКТУ У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ.  ЦЕНТРАЛНИ РЕГИСТАР ВОДИ СЕ У ЕЛЕКТРОНСКОЈ ФОРМИ И ПОВЕЗУЈЕ СЕ СА СОФТЕРСКИМ РЕШЕЊЕМ Е-ИНСПЕКТОР, БАЗАМА ПОДАТАКА И РЕГИСТРИМА МИНИСТАРСТВА, ОДНОСНО МИНИСТАРСТВА НАДЛЕЖНОГ ЗА ПОСЛОВЕ ЗДРАВЉА, ОДНОСНО ДРУГИХ ОРГАНА ДРЖАВНЕ УПРАВЕ И ИМАЛАЦА ЈАВНИХ ОВЛАШЋЕЊА.  У СВРХУ УСПОСТАВЉАЊА АЖУРНОГ ЦЕНТРАЛНОГ РЕГИСТРА, УПИС И ПРОМЕНА ПОДАТАКА О СУБЈЕКТИМА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, АУТОМАТСКИ СЕ ПРЕУЗИМАЈУ ИЗ ЦЕНТРАЛНОГ СИСТЕМА ЗА ЕЛЕКТРОНСКО ВОЂЕЊЕ МАТИЧНИХ КЊИГА, КОЈИ УСПОСТАВЉА МИНИСТАРСТВО НАДЛЕЖНО ЗА ЛОКАЛНУ САМОУПРАВУ, ОДНОСНО РЕГИСТАРА КОЈЕ ВОДИ АГЕНЦИЈА НАДЛЕЖНА ЗА ВОЂЕЊЕ РЕГИСТРА ПРИВРЕДНИХ СУБЈЕКАТА И ЕВИДЕНЦИЈЕ О ПРЕБИВАЛИШТУ, ОДНОСНО БОРАВИШТУ, КОЈУ ВОДИ ОРГАН НАДЛЕЖАН ЗА УНУТРАШЊЕ ПОСЛОВЕ.  ЈАВНО ОБЈАВЉИВАЊЕ ПОДАТАКА ЦЕНТРАЛНОГ РЕГИСТРА  ЧЛАН 16А  ПОДАЦИ ЦЕНТРАЛНОГ РЕГИСТРА СЕ, НА СИСТЕМАТИЧАН НАЧИН, ЈАВНО И НЕПРЕКИДНО ОБЈАВЉУЈУ НА ИНТЕРНЕТ СТРАНИЦИ МИНИСТАРСТВА, НА НАЧИН КОЈИМ НЕ ПОВРЕЂУЈЕ ЗАШТИТУ ПОДАТАКА О ЛИЧНОСТИ.  ~~3. Брисање из Централног регистра~~    ~~Члан 17.~~  ~~Правно лице, предузетник и физичко лице брише се из Централног регистра, ако донесе одлуку о престанку обављања одређене делатности за које је уписан у Централни регистар или ако престане да испуњава услове из члана 15. став 7. овог закона, односно услове прописане посебним прописима.~~    БРИСАЊЕ ИЗ ЦЕНТРАЛНОГ РЕГИСТРА  ЧЛАН 17.  ПРАВНО ЛИЦЕ, ПРЕДУЗЕТНИК И ФИЗИЧКО ЛИЦЕ БРИШЕ СЕ ИЗ ЦЕНТРАЛНОГ РЕГИСТРА, АКО ДОНЕСЕ ОДЛУКУ О ПРЕСТАНКУ ОБАВЉАЊА ОДРЕЂЕНЕ ДЕЛАТНОСТИ ЗА КОЈУ ЈЕ УПИСАН У ЦЕНТРАЛНИ РЕГИСТАР ИЛИ АКО ПРЕСТАНЕ ДА ИСПУЊАВА УСЛОВЕ ПРОПИСАНЕ ПОСЕБНИМ ПРОПИСИМА.  ПРАВНО ЛИЦЕ, ПРЕДУЗЕТНИК И ФИЗИЧКО ЛИЦЕ, ОДНОСНО ОБЈЕКАТ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, БРИШЕ СЕ ИЗ ЦЕНТРАЛНОГ РЕГИСТРА У СЛЕДЕЋИМ СЛУЧАЈЕВИМА:  1) НА ОСНОВУ ЗАХТЕВА ЗА БРИСАЊЕ ИЗ ЦЕНТРАЛНОГ РЕГИСТРА; И,  2) ПО СЛУЖБЕНОЈ ДУЖНОСТИ, НА ОСНОВУ РЕШЕЊА, ОДНОСНО ДРУГОГ ДОКУМЕНТА ИНСПЕКЦИЈЕ НАДЛЕЖНЕ ЗА НАДЗОР НАД ПРИМЕНОМ ОДРЕДАБА ОВОГ ЗАКОНА, ОДНОСНО ОДЛУКЕ СУДА, КОЈОМ СЕ УТВРЂУЈЕ ПРЕСТАНАК ИСПУЊЕНОСТИ УСЛОВА ЗА ОБАВЉАЊЕ ПРОИЗВОДЊЕ И ПРОМЕТА ИЛИ ЗАБРАНА ПРОИЗВОДЊЕ И ПРОМЕТА ХРАНЕ И ХРАНЕ ЗА ЖИВОТИЊЕ (ПРЕСУДА ИЛИ РЕШЕЊЕ КОЈИМ СЕ ИЗРИЧЕ ЗАШТИТНА МЕРА ИЛИ МЕРА БЕЗБЕДНОСТИ ЗАБРАНЕ ВРШЕЊА ОДРЕЂЕНИХ ДЕЛАТНОСТИ, ЗАБРАНЕ ПРАВНОМ ЛИЦУ ДА ВРШИ ОДРЕЂЕНЕ ДЕЛАТНОСТИ ИЛИ ЗАБРАНА ОДГОВОРНОМ ЛИЦУ ДА ВРШИ ОДРЕЂЕНЕ ПОСЛОВЕ; РЕШЕЊЕ КОЈИМ СЕ ИЗРИЧЕ УПРАВНА МЕРА ЗАБРАНЕ ОБАВЉАЊА ДЕЛАТНОСТИ И ДР.).  ПОСТУПАК РЕГИСТРАЦИЈЕ У ЦЕНТРАЛНОМ РЕГИСТРУ    ЧЛАН 17А  ПОСТУПАК УПИСА, ПРОМЕНЕ ИЛИ БРИСАЊА ПОДАТАКА У ЦЕНТРАЛНОМ РЕГИСТРУ, ПОКРЕЋЕ СЕ ЗАХТЕВОМ СУБЈЕКТА И ПО СЛУЖБЕНОЈ ДУЖНОСТИ.  ЗАХТЕВ ЗА УПИС И ПРОМЕНУ ПОДАТКА У ЦЕНТРАЛНОМ РЕГИСТРУ ИЛИ БРИСАЊЕ ИЗ ЦЕНТРАЛНОГ РЕГИСТРА, ДОСТАВЉА СЕ У ЕЛЕКТРОНСКОМ ОБЛИКУ ПУТЕМ СЕРВИСА КОЈИМ СЕ ОБЕЗБЕЂУЈЕ ПРИЈЕМ ЕЛЕКТРОНСКИХ ДОКУМЕНАТА.  ЗАХТЕВ САДРЖИ:  1) ИДЕНТИФИКАЦИОНЕ ПОДАТКЕ ПОДНОСИОЦА ЗАХТЕВА;  2) ПРЕДМЕТ И ВРСТУ УПИСА, ОДНОСНО ПРОМЕНЕ ИЛИ БРИСАЊА ПОДАТАКА; И,  3) ДОКАЗ О УПЛАТИ ТАКСЕ ЗА ВОЂЕЊЕ ПОСТУПКА УПИСА, ОДНОСНО ПРОМЕНЕ ИЛИ БРИСАЊА ПОДАТАКА.  КАДА ОРГАНИ НАДЛЕЖНИ ЗА НАДЗОР НАД ПРИМЕНОМ ОДРЕДБАМА ОВОГ ЗАКОНА УТВРДЕ НЕСАГЛАСНОСТ ПОДАТАКА УПИСАНИХ У ЦЕНТРАЛНИ РЕГИСТАР, ПО СЛУЖБЕНОЈ ДУЖНОСТИ:  1) О ТОМЕ ОБАВЕШТАВАЈУ ЦЕНТРАЛНИ РЕГИСТАР РАДИ ПРОМЕНЕ УПИСАНИХ ПОДАТАКА, ОДНОСНО УСАГЛАШАВАЊА УПИСАНИХ ПОДАТАКА СА СТВАРНИМ СТАЊЕМ; И,  2) ДОСТАВЉАЈУ ДОКУМЕНТ СА СВОЈСТВОМ ЈАВНЕ ИСПРАВЕ (РЕШЕЊЕ, ЗАПИСНИК ИЛИ ПРЕСУДУ НАДЛЕЖНОГ СУДА КОЈОМ СЕ ИЗРИЧЕ МЕРА БЕЗБЕДНОСТИ ИЛИ ЗАШТИТНА МЕРА И ДР.), КОЈИ ЈЕ ОСНОВ ЗА УПИС, ОДНОСНО ПРОМЕНУ ИЛИ БРИСАЊЕ ПОДАТАКА У ЦЕНТРАЛНОМ РЕГИСТРУ.  ПОТПИСИВАЊЕ ЕЛЕКТРОНСКОГ ЗАХТЕВА И ДОКУМЕНАТА, КАО И ОВЕРА ЕЛЕКТРОНСКИХ ДОКУМЕНАТА, ВРШИ СЕ У СКЛАДУ СА ПРОПИСИМА КОЈИМА СЕ УРЕЂУЈУ ЕЛЕКТРОНСКИ ПОТПИС И ЕЛЕКТРОНСКИ ДОКУМЕНТ.    ЧЛАН 17Б  ПО ПРИЈЕМУ ЗАХТЕВА, ОДНОСНО ПО ПРИЈЕМУ ОДЛУКЕ, ОДНОСНО ДРУГОГ ДОКУМЕНТА ОД НАДЛЕЖНОГ ОРГАНА ИЗ ЧЛАНА 17. СТАВ 2) ОВОГ ЗАКОНА, РЕГИСТРАТОР ПРОВЕРАВА:    1) НАДЛЕЖНОСТ ЗА ПОСТУПАЊЕ У ПОСТУПКУ РЕГИСТРАЦИЈЕ И ВОЂЕЊА ЦЕНТРАЛНОГ РЕГИСТРА;  2) ДА ЛИ ЈЕ ПОДНОСИЛАЦ ЗАХТЕВА ЛИЦЕ КОЈЕ МОЖЕ БИТИ ПОДНОСИЛАЦ ТАКВОГ ЗАХТЕВА;  3) ДА ЛИ ЈЕ ОДЛУКУ, ОДНОСНО ДРУГИ ДОКУМЕНТ КОЈИ СЕ ОДНОСИ НА УПИС, ПРОМЕНУ ИЛИ БРИСАЊЕ ПОДАТАКА ДОСТАВИО НАДЛЕЖНИ ОРГАН ПО СЛУЖБЕНОЈ ДУЖНОСТИ;  4) ДА ЛИ ЗАХТЕВ, ОДНОСНО ДОКУМЕНТ ДОСТАВЉЕН ПО СЛУЖБЕНОЈ ДУЖНОСТИ, САДРЖИ СВЕ ПОТРЕБНЕ ПОДАТКЕ ЗА СПРОВОЂЕЊЕ УПИСА, ПРОМЕНЕ ИЛИ БРИСАЊА ПОДАТКА; И,  5) ДА ЛИ ЈЕ УЗ ПРИЈАВУ ДОСТАВЉЕН ДОКАЗ О УПЛАТИ ПРОПИСАНЕ АДМИНИСТРАТИВНЕ ТАКСЕ.  АКО СУ ИСПУЊЕНИ ФОРМАЛНИ УСЛОВИ ЗА УПИС, ОДНОСНО ПРОМЕНУ ИЛИ БРИСАЊЕ ПОДАТАКА, РЕГИСТРАТОР ДОНОСИ РЕШЕЊЕ О УПИСУ, ОДНОСНО ПРОМЕНИ ИЛИ БРИСАЊУ ПОДАТАКА У ЦЕНТРАЛНОМ РЕГИСТРУ У РОКУ ОД ПЕТНАЕСТ РАДНИХ ДАНА ОД ДАНА ПРИЈЕМА ЗАХТЕВА.  АКО НИСУ ИСПУЊЕНИ ФОРМАЛНИ УСЛОВИ ЗА ДАЉЕ ПОСТУПАЊЕ ПО ЗАХТЕВУ, РЕГИСТРАТОР ОБАВЕШТАВА ПОДНОСИОЦА ЗАХТЕВА О НАЧИНУ НА КОЈИ ТРЕБА ДА УРЕДИ ЗАХТЕВ У ДАЉЕМ РОКУ ОД ОСАМ ДАНА ОД ДАНА ПРИЈЕМА ОБАВЕШТЕЊА, УЗ УПОЗОРЕЊЕ ДА ЋЕ СЕ ЗАХТЕВ ОДБАЦИТИ РЕШЕЊЕМ АКО НЕ УРЕДИ ЗАХТЕВ У ОСТАВЉЕНОМ РОКУ.  АКО НИСУ ИСПУЊЕНИ ФОРМАЛНИ УСЛОВИ ЗА ДАЉЕ ПОСТУПАЊЕ ПО СЛУЖБЕНОЈ ДУЖНОСТИ, РЕГИСТРАТОР ОБАВЕШТАВА НАДЛЕЖНИ ОРГАН ИЗ ЧЛАНА 17. СТАВ 2) ТАЧКА 2. ОВОГ ЗАКОНА ДА НИСУ ИСПУЊЕНИ УСЛОВИ ЗА УПИС, ПРОМЕНУ ИЛИ БРИСАЊЕ ПОДАТАКА ИЗ ЦЕНТРАЛНОГ РЕГИСТРА НА ОСНОВУ ДОКУМЕНТА ДОСТАВЉЕНОГ ПО СЛУЖБЕНОЈ ДУЖНОСТИ.  ПРОТИВ РЕШЕЊА ИЗ СТ. 2. И 3. ОВОГ ЧЛАНА, МОЖЕ СЕ ИЗЈАВИТИ ЖАЛБА МИНИСТАРСТВУ НАДЛЕЖНОМ ЗА ПОСЛОВЕ ПОЉОПРИВРЕДЕ, У РОКУ ОД 8 ДАНА ОД ДАНА ПРИЈЕМА РЕШЕЊА.  ЧЛАН 17В  АКО РЕГИСТРАТОР НЕ ОДЛУЧИ О ЗАХТЕВУ У РОКУ ИЗ ЧЛАНА 17Б СТАВ 2) ОВОГ ЗАКОНА, ПОДНОСИЛАЦ ЗАХТЕВА МОЖЕ ЗАХТЕВАТИ ДА РЕГИСТРАТОР ОКОНЧА ПОСТУПАК ДОНОШЕЊЕМ РЕШЕЊА О УПИСУ, ОДНОСНО ПРОМЕНИ ИЛИ БРИСАЊУ ПОДАТАКА, У ДАЉЕМ РОКУ ОД ПЕТ РАДНИХ ДАНА ОД ДАНА ПРИЈЕМА НАКНАДНОГ ЗАХТЕВА.  УКОЛИКО РЕГИСТРАТОР НЕ ДОНЕСЕ РЕШЕЊЕ НИ ПО НАКНАДНОМ ЗАХТЕВУ ИЗ СТАВА 1. ОВОГ ЧЛАНА, СМАТРА СЕ ДА ЈЕ ЗАХТЕВ СТРАНКЕ УСВОЈЕН И СУБЈЕКАТ КОЈИ СЕ БАВИ ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ МОЖЕ ЗАПОЧЕТИ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ, ИЗУЗЕВ У СЛУЧАЈЕВИМА КОЈИ СЕ ОДНОСЕ НА ОДОБРАВАЊЕ, ОДНОСНО РЕГИСТРАЦИЈУ ОБЈЕКАТА У СКЛАДУ СА ПОСЕБНИМ ПРОПИСИМА.  ЧЛАН 17Г  РЕШЕЊЕ ИЗ ЧЛ. 17Б СТ. 2. И 3. ДОНОСИ СЕ У ФОРМИ ЕЛЕКТРОНСКОГ ДОКУМЕНТА, А ДОСТАВЉАЊЕ РЕШЕЊА ПОДНОСИОЦУ ЗАХТЕВА ВРШИ СЕ У СКЛАДУ СА ЗАКОНОМ КОЈИМ СЕ УРЕЂУЈЕ ЕЛЕКТРОНСКА УПРАВА.  ЧЛАН 17Д  НА ПИТАЊА КОЈА СЕ ОДНОСЕ НА ПОСТУПАК РЕГИСТРАЦИЈЕ И ЕВИДЕНТИРАЊА, А КОЈА ОВИМ ЗАКОНОМ НИСУ ПОСЕБНО УРЕЂЕНА, ПРИМЕЊУЈЕ СЕ ЗАКОН КОЈИМ СЕ УРЕЂУЈЕ ОПШТИ УПРАВНИ ПОСТУПАК.  МИНИСТАР НАДЛЕЖАН ЗА ПОСЛОВЕ ПОЉОПРИВРЕДЕ У СПОРАЗУМУ СА МИНИСТРОМ НАДЛЕЖНИМ ЗА ПОСЛОВЕ ПРИВРЕДЕ БЛИЖЕ УРЕЂУЈЕ ОБРАЗАЦ ЗАХТЕВА ЗА УПИС И ПРОМЕНУ ПОДАТКА У ЦЕНТРАЛНОМ РЕГИСТРУ ИЛИ БРИСАЊЕ ИЗ ЦЕНТРАЛНОГ РЕГИСТРА, УСЛОВЕ И НАЧИН ЗА УПИС, ПРОМЕНУ, БРИСАЊЕ И ЈАВНО ОБЈАВЉИВАЊЕ ПОДАТАКА И ВОЂЕЊА ЦЕНТРАЛНОГ РЕГИСТРА.  **ПРЕГЛЕД ОДРЕДБИ**  **ПРАВИЛНИК О УСЛОВИМА И НАЧИНУ ЗА УПИС, ПРОМЕНУ, БРИСАЊЕ И ЈАВНО ОБЈАВЉИВАЊЕ ПОДАТАКА И ВОЂЕЊА ЦЕНТРАЛНОГ РЕГИСТРА ОБЈЕКАТА И ОБРАСЦУ ЗАХТЕВА ЗА УПИС, ПРОМЕНУ ПОДАТКА И БРИСАЊЕ ИЗ ЦЕНТРАЛНОГ РЕГИСТРА ОБЈЕКАТА**  ПРЕДМЕТ  ЧЛАН 1.  ОВИМ ПРАВИЛНИКОМ УРЕЂУЈУ СЕ ПОСТУПАК, УСЛОВИ И НАЧИН ЗА УПИС, ПРОМЕНУ, БРИСАЊЕ И ЈАВНО ОБЈАВЉИВАЊЕ ПОДАТАКА И ВОЂЕЊЕ ЦЕНТРАЛНОГ РЕГИСТРА ОБЈЕКАТА (У ДАЉЕМ ТЕКСТУ: ЦЕНТРАЛНИ РЕГИСТАР), ЗА ЧИЈЕ ВОЂЕЊЕ ЈЕ, У СКЛАДУ СА ЗАКОНОМ И ДРУГИМ ПРОПИСИМА, НАДЛЕЖНО МИНИСТАРСТВО ПОЉОПРИВРЕДЕ, ШУМАРСТВО И ВОДОПРИВРЕДЕ И САДРЖИНА ОБРАЗАЦА ЗАХТЕВА ЗА УПИС, ПРОМЕНУ ПОДАТАКА И БРИСАЊЕ ИЗ ЦЕНТРАЛНОГ РЕГИСТРА.  СУБЈЕКТИ И ОБЈЕКТИ РЕГИСТРАЦИЈЕ  ЧЛАН 2.  ЦЕНТРАЛНИ РЕГИСТАР ВОДИ СЕ КАО ЈЕДИНСТВЕНИ, ЦЕНТРАЛНИ, ЕЛЕКТРОНСКИ И ЈАВНИ РЕГИСТАР СУБЈЕКАТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ (У ДАЉЕМ ТЕКСТУ: СУБЈЕКТИ) И ОБЈЕКAТА У КОЈИМА УПИСАНИ СУБЈЕКТИ ОБАВЉАЈУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ (У ДАЉЕМ ТЕКСТУ: ОБЈЕКТИ).  ЦЕНТРАЛНИ РЕГИСТАР САДРЖИ И ПОДАТКЕ О СУБЈЕКТИМА РЕГИСТРАЦИЈЕ И ОБЈЕКТИМА РЕГИСТРАЦИЈЕ КОЈИ СЕ ОДОБРАВАЈУ ИЛИ РЕГИСТРУЈУ У СКЛАДУ СА ПОСЕБНИМ ПРОПИСИМА, А КОЈИ СЕ ПО СЛУЖБЕНОЈ ДУЖНОСТИ ПРЕУЗИМАЈУ ИЗ ДРУГИХ СЛУЖБЕНИХ ЕВИДЕНЦИЈА, УПИСУЈУ И ВОДЕ У ЦЕНТРАЛНОМ РЕГИСТРУ.  ПРЕДМЕТ РЕГИСТРАЦИЈЕ  ЧЛАН 3.  У ЦЕНТРАЛНОМ РЕГИСТРУ СЕ РЕГИСТРУЈУ УПИС, ПРОМЕНА И БРИСАЊЕ ПОДАТАКА О СУБЈЕКТИМА И ОБЈЕКТИМА РЕГИСТРАЦИЈЕ, КОЈИ СУ ПРЕДМЕТ РЕГИСТРАЦИЈЕ У СКЛАДУ СА ЗАКОНОМ.  РЕГИСТРАЦИЈА ИЗ СТАВА 1. ОВОГ ЧЛАНА ВРШИ СЕ ПО ЗАХТЕВУ СУБЈЕКТА РЕГИСТРАЦИЈЕ ИЛИ ПО СЛУЖБЕНОЈ ДУЖНОСТИ.    САСТАВНИ ДЕО ЦЕНТРАЛНОГ РЕГИСТРА  ЧЛАН 4.  ЦЕНТРАЛНИ РЕГИСТАР, ПОРЕД ПОДАТАКА ИЗ ЧЛАНА 3. ОВОГ ПРАВИЛНИКА, САДРЖИ И ДОКУМЕНТЕ НА ОСНОВУ КОЈИХ ЈЕ ИЗВРШЕНА РЕГИСТРАЦИЈА СУБЈЕКАТА И ОБЈЕКАТА.  РЕГИСТРАЦИЈА СУБЈЕКТА  ЧЛАН 5.  ЗАХТЕВ ЗА УПИС СУБЈЕКТА У ЦЕНТРАЛНИ РЕГИСТАР ПОДНОСИ СЕ У ЕЛЕКТРОНСКОЈ ФОРМИ, УЗ НАВОЂЕЊЕ ПОДАТАКА КОЈИ СУ ПРЕДМЕТ РЕГИСТРАЦИЈЕ И ДОСТАВЉАЊЕ ДОКАЗА О УПЛАЋЕНОЈ ТАКСИ ЗА ВОЂЕЊЕ ПОСТУПКА УПИСА.  ЗАХТЕВ ЗА ПРОМЕНУ ПОДАТАКА О СУБЈЕКТУ УПИСАНОМ У ЦЕНТРАЛНИ РЕГИСТАР ПОДНОСИ СЕ У ЕЛЕКТРОНСКОЈ ФОРМИ ЗА ОНЕ ПОДАТКЕ КОЈИ НИСУ ПРЕДМЕТ АЖУРИРАЊА ИЗ СЛУЖБЕНИХ ЕВИДЕНЦИЈА ДРЖАВНИХ ОРГАНА И ИМАЛАЦА ЈАВНИХ ОВЛАШЋЕЊА, УЗ ДОСТАВЉАЊЕ ДОКАЗА О УПЛАЋЕНОЈ ТАКСИ ЗА ВОЂЕЊЕ ПОСТУПКА ПРОМЕНЕ ПОДАТАКА.  ЗАХТЕВ ЗА БРИСАЊЕ СУБЈЕКТА ИЗ ЦЕНТРАЛНОГ РЕГИСТРА САДРЖИ ИЗЈАВУ ДА РЕГИСТРОВАНИ СУБЈЕКАТ ПРЕСТАЈЕ СА ОБАВЉАЊЕМ ДЕЛАТНОСТИ ПРОИЗВОДЊЕ И ПРОМЕТА ХРАНЕ И ХРАНЕ ЗА ЖИВОТИЊЕ, А ПОСТУПАК ЗА БРИСАЊЕ СУБЈЕКТА ВРШИ СЕ БЕСПЛАТНО.  ИЗУЗЕТНО ОД ОДРЕДБИ СТ. 1-3. ОВОГ ЧЛАНА, УПИС, ПРОМЕНА ПОДАТАКА ИЛИ БРИСАЊЕ СУБЈЕКТА ИЗ ЦЕНТРАЛНОГ РЕГИСТРА СПРОВОДИ СЕ ИСКЉУЧИВО ПРЕУЗИМАЊЕМ ИЗ ДРУГИХ СЛУЖБЕНИХ ЕВИДЕНЦИЈА, У ОДНОСУ НА СУБЈЕКТА КОЈИ СЕ БАВИ ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ У ОБЈЕКТУ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ КОЈИ СЕ ОДОБРАВА ИЛИ РЕГИСТРУЈЕ У СКЛАДУ СА ПОСЕБНИМ ПРОПИСИМА.  РЕГИСТРАЦИЈА ОБЈЕКТА  ЧЛАН 6.    ЗАХТЕВ ЗА УПИС ОБЈЕКТА У ЦЕНТРАЛНИ РЕГИСТАР САДРЖИ НАВОЂЕЊЕ ПОДАТАКА КОЈИ СУ ПРЕДМЕТ РЕГИСТРАЦИЈЕ И ДОКАЗ О УПЛАЋЕНОЈ ТАКСИ ЗА ВОЂЕЊЕ ПОСТУПКА УПИСА.  ЗАХТЕВ ЗА ПРОМЕНУ ПОДАТАКА О ОБЈЕКТУ УПИСАНОМ У ЦЕНТРАЛНИ РЕГИСТАР САДРЖИ ПОДАТКЕ КОЈИ НИСУ ПРЕДМЕТ АЖУРИРАЊА ИЗ СЛУЖБЕНИХ ЕВИДЕНЦИЈА ДРЖАВНИХ ОРГАНА И ИМАЛАЦА ЈАВНИХ ОВЛАШЋЕЊА И ДОКАЗ О УПЛАЋЕНОЈ ТАКСИ ЗА ВОЂЕЊЕ ПОСТУПКА ПРОМЕНЕ ПОДАТАКА.  ЗАХТЕВ ЗА БРИСАЊЕ ОБЈЕКТА ИЗ ЦЕНТРАЛНОГ РЕГИСТРА САДРЖИ ИЗЈАВУ ДА У РЕГИСТРОВАНОМ ОБЈЕКТУ ПРЕСТАЈЕ ПРОИЗВОДЊА И ПРОМЕТ ХРАНЕ И ХРАНЕ ЗА ЖИВОТИЊЕ, УЗ ДОСТАВЉАЊЕ ДОКАЗА О УПЛАЋЕНОЈ ТАКСИ ЗА ВОЂЕЊЕ ПОСТУПКА ПРОМЕНЕ ПОДАТАКА.  ИЗУЗЕТНО ОД ОДРЕДБИ СТ. 1-3. ОВОГ ЧЛАНА, УПИС, ПРОМЕНА ПОДАТАКА ИЛИ БРИСАЊЕ ОБЈЕКТА ИЗ ЦЕНТРАЛНОГ РЕГИСТРА СПРОВОДИ СЕ ИСКЉУЧИВО ПРЕУЗИМАЊЕМ ИЗ ДРУГИХ СЛУЖБЕНИХ ЕВИДЕНЦИЈА, У ОДНОСУ НА ОБЈЕКАТ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ КОЈИ СЕ ОДОБРАВА ИЛИ РЕГИСТРУЈЕ У СКЛАДУ СА ПОСЕБНИМ ПРОПИСИМА.    НАЧИН ПОДНОШЕЊА ЗАХТЕВА ЗА РЕГИСТРАЦИЈУ  ЧЛАН 7.    СУБЈЕКТИ ИЗ ЧЛАНА 2. СТАВ 1. ОВОГ ПРАВИЛНИКА ПОДНОСЕ ЗАХТЕВ ЦЕНТРАЛНОМ РЕГИСТРУ У ЕЛЕКТРОНСКОМ ОБЛИКУ, ПУТЕМ СЕРВИСА КОЈИМ СЕ ОБЕЗБЕЂУЈЕ ПРИЈЕМ ЕЛЕКТРОНСКИХ ДОКУМЕНАТА.  СУБЈЕКТИ ИЗ ЧЛАНА 2. СТАВ 1. ОВОГ ПРАВИЛНИКА МОГУ ПОДНЕТИ ЗАХТЕВ ЗА УПИС ЦЕНТРАЛНОМ РЕГИСТРУ, ПРИЛИКОМ ПОДНОШЕЊА ЈЕДИНСТВЕНЕ РЕГИСТРАЦИОНЕ ПРИЈАВЕ ОСНИВАЊА У РЕГИСТРУ ПРИВРЕДНИХ СУБЈЕКАТА КОД АГЕНЦИЈЕ ЗА ПРИВРЕДНЕ РЕГИСТРЕ (У ДАЉЕМ ТЕКСТУ: АГЕНЦИЈА).  АГЕНЦИЈА, У РОКУ ОД 24 ЧАСА ОД ПРИЈЕМА ПРИЈАВЕ ИЗ СТАВА 2. ОВОГ ЧЛАНА, ЗА СУБЈЕКТЕ КОЈИ ИСПУЊАВАЈУ УСЛОВЕ ЗА РЕГИСТРАЦИЈУ У СКЛАДУ СА ПРОПИСИМА КОЈИМА СЕ УРЕЂУЈЕ РЕГИСТРАЦИЈА ПРИВРЕДНИХ СУБЈЕКАТА, ДОСТАВЉА ЦЕНТРАЛНОМ РЕГИСТРУ ПОДАТКЕ ИЗ ПРИЈАВЕ У ЕЛЕКТРОНСКОЈ ИЛИ ПИСАНОЈ ФОРМИ.  ЦЕНТРАЛНИ РЕГИСТАР ОДРЕЂУЈЕ ЈЕДИНСТВЕНИ РЕГИСТАРСКИ БРОЈ СУБЈЕКТА (ДАЉЕ У ТЕКСТУ: РЕГИСТАРСКИ БРОЈ) И ВРШИ РЕГИСТРАЦИЈУ СУБЈЕКАТА И ОБЈЕКАТА ИЗ ЧЛАНА 2. СТАВ 1. ОВОГ ПРАВИЛНИКА УПИСОМ У ЦЕНТРАЛНИ РЕГИСТАР НА ОСНОВУ ЗАХТЕВА, И ТАКО ОДРЕЂЕНИ РЕГИСТАРСКИ БРОЈ, ЗАЈЕДНО СА РЕШЕЊЕМ О ИЗВРШЕНОМ УПИСУ, У РОКУ ОД 24 ЧАСА ОД ПРИЈЕМА ЗАХТЕВА ОД СТРАНЕ АГЕНЦИЈЕ, ПРОСЛЕЂУЈЕ АГЕНЦИЈИ У ЕЛЕКТРОНСКОЈ ФОРМИ НА УРУЧЕЊЕ СУБЈЕКТУ РЕГИСТРАЦИЈЕ.  ЦЕНТРАЛНИ РЕГИСТАР УПИСУЈЕ ОБЈЕКАТ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ УПИСОМ У ЦЕНТРАЛНИ РЕГИСТАР НА ОСНОВУ ЗАХТЕВА СУБЈЕКТА РЕГИСТРАЦИЈЕ, И РЕШЕЊЕ О ТОМ УПИСУ ДОСТАВЉА СУБЈЕКТУ РЕГИСТРАЦИЈЕ.  ЧЛАН 8.    ЗАХТЕВ ЗА УПИС СУБЈЕКАТА И ОБЈЕКАТА РЕГИСТРАЦИЈЕ, ПРИЛИКОМ РЕГИСТРАЦИЈЕ ПРИВРЕДНОГ СУБЈЕКТА КОД АГЕНЦИЈЕ, ПОДНОСИ СЕ НА ОБРАСЦУ ЗАХТЕВА ЗА УПИС У ЦЕНТРАЛНИ РЕГИСТАР, КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО.  НАЧИН ДОСТАВЉАЊА ИСПРАВЕ ЗА РЕГИСТРАЦИЈУ ПО СЛУЖБЕНОЈ ДУЖНОСТИ  ЧЛАН 9.  ОРГАНИ НАДЛЕЖНИ ЗА НАДЗОР НАД ПРИМЕНОМ ЗАКОНА О БЕЗБЕДНОСТИ ХРАНЕ ПО СЛУЖБЕНОЈ ДУЖНОСТИ ДОСТАВЉАЈУ ЦЕНТРАЛНОМ РЕГИСТРУ ДОКУМЕНТА СА СВОЈСТВОМ ЈАВНЕ ИСПРАВЕ КОЈИ СУ ПРЕДМЕТ УПИСА, ОДНОСНО ПРОМЕНЕ ИЛИ БРИСАЊА ПОДАТАКА У ЦЕНТРАЛНОМ РЕГИСТРУ.  ДОСТАВА ДОКУМЕНАТА ИЗ СТАВА 1. ОВОГ ЧЛАНА ВРШИ СЕ У ФОРМИ ЕЛЕКТРОНСКОГ ДОКУМЕНТА, У СКЛАДУ СА ПРОПИСИМА КОЈИМ СЕ УРЕЂУЈЕ ЕЛЕКТРОНСКИ ДОКУМЕНТ.  АЖУРИРАЊЕ ПОДАТАКА УПИСАНИХ У ЦЕНТРАЛНИ РЕГИСТАР  ЧЛАН 10.  У СВРХУ ОБЕЗБЕЂИВАЊА АЖУРНОСТИ ПОДАТАКА ЦЕНТРАЛНОГ РЕГИСТРА, ПРОМЕНЕ ПОДАТАКА О СУБЈЕКТИМА И ОБЈЕКТИМА КОЈИ СУ ПРЕДМЕТ РЕГИСТРАЦИЈЕ, И ТО ПОДАТАКА О СУБЈЕКТИМА РЕГИСТРАЦИЈЕ И ФИЗИЧКИМ ЛИЦИМА УПИСАНИМ У ЦЕНТРАЛНИ РЕГИСТАР, АУТОМАТСКИ СЕ ПРЕУЗИМАЈУ ИЗ ЦЕНТРАЛНОГ СИСТЕМА ЗА ЕЛЕКТРОНСКО ВОЂЕЊЕ МАТИЧНИХ КЊИГА, КОЈИ УСПОСТАВЉА МИНИСТАРСТВО НАДЛЕЖНО ЗА ЛОКАЛНУ САМОУПРАВУ, ОДНОСНО РЕГИСТАРА КОЈЕ ВОДИ АГЕНЦИЈА НАДЛЕЖНА ЗА ВОЂЕЊЕ РЕГИСТРА ПРИВРЕДНИХ СУБЈЕКАТА И ЕВИДЕНЦИЈЕ О ПРЕБИВАЛИШТУ, ОДНОСНО БОРАВИШТУ, КОЈУ ВОДИ ОРГАН НАДЛЕЖАН ЗА УНУТРАШЊЕ ПОСЛОВЕ.  НАДЛЕЖНИ ОРГАНИ ИЗ СТАВА 1. ОВОГ ЧЛАНА И МИНИСТАРТВО НАДЛЕЖНО ЗА ВОЂЕЊЕ ЦЕНТРАЛНОГ РЕГИСТРА ДУЖНИ СУ ДА УСПОСТАВЕ ТЕХНИЧКЕ УСЛОВЕ ЗА ПОВЕЗИВАЊЕ РЕГИСТАРА ИЗ СТАВА 1. ОВОГ ЧЛАНА СА ЦЕНТРАЛНИМ РЕГИСТРОМ И ДА ОМОГУЋЕ АЖУРНО ПРЕУЗИМАЊЕ ПОДАТАКА ИЗ ТИХ РЕГИСТАРА.  ОБЈАВЉИВАЊЕ ПОДАТАКА ЦЕНТРАЛНОГ РЕГИСТРА  ЧЛАН 11.  ПОДАЦИ ЦЕНТРАЛНОГ РЕГИСТРА ЈАВНО СЕ ОБЈАВЉУЈУ НА ИНТЕРНЕТ СТРАНИЦИ ЦЕНТРАЛНОГ РЕГИСТРА, НЕПРЕКИДНО И БЕЗ ПЛАЋАЊА, НА НАЧИН КОЈИ НЕ ПОВРЕЂУЈЕ ЗАШТИТУ ПОДАТАКА О ЛИЧНОСТИ.  ЗАВРШНА ОДРЕДБА  ЧЛАН 12.  ОВАЈ ПРАВИЛНИК СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ“. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| Узимајући у обзир број захтева који се подноси у вези са ЦРО (укључујући процедуре уписа, измена и брисања из ЦРО), укупни трошак привреде износи 4.909.443 РСД, од чега је више од половине трошак процедуре уписа новог субјекта у ЦРО. Уз претпоставку да ће фреквенција подношења захтева остати иста, уз увођење електронског начина подношења захтева укупан трошак привреде у вези са ЦРО би износио 2.533.503 РСД што представља смањење трошкова привреде за 48%.  **Посматрајући само процедуре промене података у ЦРО тренутно укупни трошак привреде је 2.201.038 РСД. Имплементацијом предлога оптимизације укупни трошак у вези са овом процедуром би био 810.547 РСД што је уштеда од 63% тренутног трошка**.  *Табела 1:Тренутни трошак привреде у вези са ЦРО, тренутно стање и предлог опримизације*   |  |  |  |  |  | | --- | --- | --- | --- | --- | |  | **Процедура уписа у ЦРО** | **Процедуре измене података** | **Процедура брисања из ЦРО-а** | **Укупно** | | **Тренутно стање** | РСД 2,562,161.26 | РСД 2,201,037.75 | РСД 146,243.69 | **РСД 4,909,443** | | **Предлог оптимизације** | РСД 1,707,788.58 | РСД 810,546.91 | РСД 15,167.29 | **РСД 2,533,503** |   Иако процедуре промене података не представља велко оптерећење привреде, увођењем препорука оптимизације може се остварити значајно смањење трошкова привреде пре свега услед поједностављеног обрасца захтева који не захтева попуњавање великох броја података и достављање копиране документације, али и у укидању обавезе подношења захтева за измену оних података који су измењени у регистру АПР-а.  Поред уштеда у времену и трошковима потребним за подношење захтева надлежном органу, привреда ће имати и бенефите попут следећих:   * На дневном нивоу ће имати увид у податке уписане у ЦРО; * На дневном нивоу ће имати увид у све измене које су уписане у ЦРО; * У случају службене контроле (инспекцијског надзора) приведни субјекат неће бити у обавези да прикаже доказ да је уписан у ЦРО, с обзиром на то да ће инспектор на терену имати увид у ЦРО; | |