**ПОЈЕДНОСТАВЉЕЊЕ И ДИГИТАЛИЗАЦИЈА УПИСА У ЦРО У НАДЛЕЖНОСТИ ПОЉОПРИВРЕДНЕ ИНСПЕКЦИЈЕ**

|  |  |
| --- | --- |
| **Назив административног поступка** | Упис субјеката и објеката у базу Централног регистра објеката |
| **Шифра поступка** | 16.00.0101 |
| **Регулаторно тело**  **(надлежно за спровођење препоруке)** | Министарство пољопривреде, шумарства и водопривреде – Пољопривредна инспекција |
| **Правни оквир којим је уређен административни поступак** | * Закон о безбедности хране (Службени гласник РС, број 41/2009 и 17/2019), у даљем тексту ЗБХ; * Правилник о садржини и начину вођења централног регистра објеката (Службени гласник РС, број 20/2010), у даљем тексту Правилник; |
| **Прописи које треба променити /донети/укинути да би се спровеле препоруке** | 1. Закон о безбедности хране (Службени гласник РС, број 41/2009 и 17/2019), у даљем тексту ЗБХ; 2. Правилник о условима и начину за упис, промену, брисање и јавно објављивање података и вођења централног регистра објеката и обрасцу захтева за упис, промену податка и брисање из централног регистра објеката (нови пропис) |
| **Рок за спровођење препорука** | Први квартал 2021. |
| 1. **КРАТАК ОПИС ПРОБЛЕМА** | |
| Централни регистар објеката – ЦРО, представља базу свих објеката у којима се производи и/или прометује храна или храна за животиње. Упис у ЦРО може се извршити на два начина: 1) уписом у посебне регистре у смислу Закона о ветеринарству који су у надлежности Управе за ветерину, 2) уписом на основу пријаве Пољопривредној инспекцији.  **Упис у ЦРО код Пољопривредне инспекције предмет је препорука у овом обрасцу, али се услед важности сагледавања целокупне слике осврћемо и на проблеме неувезаности посебних регистара у јединствен централни регистар.**  Наиме, иако члан 16. ЗБХ предвиђа могућност увезивања ЦРО са другим базама и регистрима МПВШ ово у пракси није испуњено. Као последица неувезаних посебних регистара ЦРО долази до: 1) „дуплих уписивања објеката“ јер субјекти „за сваки случај“ подносе захтеве и Пољопривредној инспекцији и Управи за ветерину, 2) отежаног рада на терену инспекторима који телефонски „трагају“ у ком регистру је објекат уписан, 3) тога да су подносиоци збуњени да ли, када и у који регистар треба да упишу своје објекте.  Током анализе иденфитиковани су и проблеми који се односе директно на процедуру уписа субјекта и објеката у ЦРО код Пољопривредне инспекције:   1. Од подносиоца се захтева достављање извода и података о којима се води службена евиденција које би надлежни орган требало да прибавља по службеној дужности; 2. Према ЗБХ субјекат или објекат који није уписан у ЦРО, сматра се нерегистрованим привредним субјектом и не може обављати делатност у вези са храном или храном за животиње. Међутим, у пракси је уочено да субјекти у пословању храном започињу обављање делатности већ у тренутку када је поднета пријава, што инспектори на терену уважавају. 3. Софтвер ЦРО није повезана са другим јавним регистрима попут регистара АПР-а или Пореске управе што отежава и успорава обраду јер службеник мора проверити сваки појединачни податак ручно упоређујући податак на обрасцу захтева и онај из достављеног извода. 4. Иако ЗБХ прописује да су подаци уписани у ЦРО јавни, у пракси ово није испуњено. 5. Иако није део процедуре уписа у ЦРО, важно је поменути да ЦРО није увезан са регистрима који се воде у Министарству финансија – ПУ попут регистра произвођача алкохолних пића и регистар произвођача кафе који садржи идентичне податке о субјекту уписане у ЦРО. | |
| 1. **САЖЕТАК ПРЕПОРУКА** | |
|  | |
| |  |  |  |  | | --- | --- | --- | --- | | **ПРЕПОРУКА** | **ПОТРЕБНА ИЗМЕНА/УКИДАЊЕ/ДОНОШЕЊЕ ПРОПИСА** | | **УКОЛИКО ЈЕ ОДГОВОР ДА, КОЈИХ** | | **Да** | **Не** | | **Благовремено информисање субјекта у пословању са храном о додатним обавезама уписа у ЦРО** | **Х** |  | **2** | | **Измена форме за упис и финалног акта – захтев уместо пријаве, решење уместо потврде** | **Х** |  | **1 и 2** | | **Скраћење рокова обраде захтева и увођење Ћутања управе као одобрења** | **Х** |  | **1** | | **Дигитализација и унапређење постојећег обрасца захтева** | **Х** |  | **1 и 2** | | **Елиминација непотребних прилога/документације и прибављање података по службеној дужности** |  | **Х** |  | | **Документација која се доставља уз захтев** | **Х** |  | **1 и 2** | | **Транспарентност административног поступка - Јавна доступност регистра/евиденцијае издатих аката** |  | **Х** |  | | |
| 1. **ОБРАЗЛОЖЕЊЕ** | |
| Ресорно министартво је планирало дигитализацију овог административног поступка, чиме ће се омогућити електронско подношење захтева, електронска обрада података, слање аката електронским путем, као и преузимање података из више јавних регистара. Увођење електронске процедура ће омогућити спровођење ове процедуре у складу са чланом 9. и 103. Закона о општем управном поступку и чланом 18. Закона о електронској управи.  Централни регистар објеката представљаће саставни део информационог система еАграр.  До изградње информационог система еАграр предлажемо да се омогући електронско подношење захтева путем портала еУправа.  **3.1. Благовремено информисање субјекта у пословању са храном о додатним обавезама уписа у ЦРО**  Упис у ЦРО за привреду не представља појединачно велико оптерећење, али се као већи проблем јављају недоумице где и у који регистар се привредник треба уписати. С тим у вези потребно је, привреднику који ће обављати послове у вези са храном, благовремено доставити информацију о додатним захтевима која мора испунити пред државом..  У ЦРО се могу уписати правна лица, предузетници и физичка лица која се баве производњом, складиштењем или прометом хране и/или хране за животиње без обзира на претежну делатност. Према наводима надлежног органа, највећи део субјеката уписаних у ЦРО је регистрован у Регистру привредних субјеката АПР-а.  Имајући ово у виду, као најбољи начин благовременог информисања субјекта у пословању са храном о додатним обавезама уписа у ЦРО предлажемо да се ове информације привреднику доставе у тренутку када се региструје у Регистар привредних субјеката у Агенцији за привредне регистре. С тим у вези потребно је у пријави за регистровање у АПР-у поставити додатна питања привреднику попут „Да ли у тренутном пословању ваш привредни субјекат има објекте у свом власништву или под закупом које корити за обављање производње, прераде, паковања, складиштења или промета хране или хране за животиње?“. Уколико је одговор „ДА“ привредника би требало усмерити на додатне захтеве у складу са ЗБХ али и другим законима које мора испунити како би се бавио овим пословима.  Такође, предлажемо да се приликом регистрације у АПР-у привредном субјекту оставе две опције:   * Опција да одмах приступи регистрацији субјекта и објеката у ЦРО – избором ове опције привредни субјекат би био усмерен на портал Пољопривредне инспекције где би попунио податке о субјекту и објектима које у тренутку попуњавања захтева за регистрацију у АПР-у има. АПР би након креирања решења за упис у Регистар привредних субјеката по службеној дужности доставио недостајуће податке Пољопривредној инспекцији (попут МБ, ПИБ-а и сл.) * Опција да регистрацију субјекта и објеката у ЦРО изврши накнадно – избором ове опције би привредни субјекат у тренутку регистарције у АПР-у само добио информацију да постоје додатни захтеви које мора испунити – односно да се мора уписати у ЦРО. Сам упис би вршио накнадно приступањем на портал Пољопривредне инспекције где би у вези са субјектом само наводио МБ субјекта док би се преостали подаци (попут назива субјекта, седишта, законског заступника и сл.) преузели путем сервисне магистране државних органа.   У случају да лице нема обавезу регистровања у АПР-у, односно да подаци о субјекту (попут назива, седишта, законског заступника и сл.) нису уписани ни у један јавни регистар, потребно је да субјекат поднесе захтев за упис и субјекта и објекта кроз портал Пољопривредне инспекције, портал еУправе или други веб портал који би развијло Министарство пољопривреде за ове потребе. Потребно је да се упис изврши тако што се покреће један управни поступак.  Дакле, упис у ЦРО би се вршио на три начина:   * У случају да субјекат има обавезу уписа у регистар АПР-а, захтев за упис субјекта и објекта може покренути приликом уписа у регистре АПР-а где би попуњавао детаљно податке о објекту, док би податке о субјекту АПР по службеној дужности накнадно доставио Пољопривредној инспекцији по регистрацији субјекта (пожељно преко сервисне магистрале); * Такође, у случају да привредни субјекат има обавезу уписа у регистар АПР-а, захтев за упис субјекта и објеката може покренути и након уписа у регистар АПР-а приступањем на портал Пољопривредне инспекције. Привредни субјекат би у овом случају попуњавао податке о објекту уз навођење МБ привредног субјекта, а надлежни орган би службеној дужности преузимао и уписивао податке о субјекту из АПР-а (пожељно преко сервисне магистрале). * У случају физичких лица који по члану 15. став. 3 ЗБХ имају обавезу уписа у ЦРО, као и других субјеката који немају обавезу уписа у регистар АПР-а, потребно је оставити могућност подношења захтева за упис субјекта кроз надограђени портал еУправе или други веб сервис развијен од стране МПВШ и притом омогућити упис субјекта (физичког лица) и објеката у истом захтеву.   Подаци које би садржао захтев за упис у ЦРО пописани су у табели у препоруци 3.4. где је и пописано које податке би уписивао подносилац, а који би се преузимали из других јавних регистара.  ***За спровођење ове препоруке потребна је измена Правилника о садржини и начину вођења централног регистра објеката***    **3.2. Измена форме за упис и финалног акта - Захтев уместо пријаве, решење уместо потврде**  Субјекти и објекти за производњу и промет хране и хране за животиње не би се уписивали у Централни регистар објеката на основу **пријаве** субјекта у пословању храном и храном за животиње, него на основу **захтева**. Пријава није одговарајућа форма за упис у регистар, него је то захтев, а што је у складу са ЗУП-ом, којим је, између осталог, у члану 90. став 1. прописано да се (управни) поступак покреће захтевом странке или по службеној дужности. Захтев као правни акт одговара и природи и садржини Централног регистра објеката, као јавног регистра, где је упис у овај регистар услов за обављање делатности, тј. за производњу и промет хране и хране за животиње.  Иако досадашње уређење овог административног поступка подразумева доношење потврде о упису, применом ЗУП-а **требало би издати решење о упису субјекта или објекта у ЦРО**, сагласно члану 136. став 1. ЗУП-а, према коме се решењем одлучује о праву, обавези или правном интересу странке.  Потврда (или уверење) као форма би се задржала за накнадно издата акта о подацима садржаним у Централном регистру објеката, као уверења о чињеницама о којима се води службена евиденција, у складу чланом 29. Закона о општем управном поступку.  Решење о упису објеката у ЦРО, надлежни орган би достављао подносиоцу електронским путем. Изузетно, у складу са чланом 40. ст. 2. и 3. Закона о електронској управи, на захтев подносиоца захтева, орган би решење доставио и у папирном облику, с тим да би трошкове ове доставе сносио корисник који је захтевао доставу и у папирном облику.  ***За спровођење ове препоруке потребна је измена Закон о безбедности хране и Правилника о садржини и начину вођења централног регистра објеката***  **3.3. Скраћење рокова за обраду захтева и увођење претпоставке ћутање је одобрење у случају дигитализације поступка**  Имајући у виду да је предлог да се процедура дигитализује, као и да се софтвер ЦРО увеже и преузима податке из регистра АПР-а и регистра МУП-а, ово ће значајно олакшати обраду захтева. Службеници више неће имати обавезу провере тачности података кроз упоређивање података из обрасца и података из достављене документације, имајући у виду да ће подаци бити преузети из изворних регистара.  Приликом обраде службеник након преузимања захтева на обраду, проверава формалне услове за упис, креира решење, потписује га електронски и електронски прослеђује подносиоцу захтева.  С тим у вези, рок из члана 145. ЗУП-а предуг је за овај тип управне ствари, те је потребно прописати посебан рок за одлучивање по захтеву за упис у ЦРО, као и применити претпоставку „ћутање је одобрење” за прекорачење рока без одлуке о захтеву за упис. Предлажемо да се Законом о безбедности хране уведе рок од 15 радних дана за обраду предмета, као и институт накнадног захтева привреде у случају да захтев није обрађен у року, као и института ћутање значи одобравање уколико у року од 15 дана од накнадног захтева привредник не добије решење. Разлог увођења института ћутања управе обезбедио би несметано и континуирано пословање привредног субјекта.  ***За спровођење ове препоруке потребна је измена Закона о безбедности хране***  **3.4. Дигитализација и унапређење обрасца захтева**  У циљу што мањег оптерећења привреде, потребно је извршити измене на обрасцу захтева. Најпре, потребно је да се образац захтева преведе у електронски облик тиме што ће бити саставни део веб портала Пољопривредне инспекције или се поставити на портал еУправе.  Затим, потребно је омогућити да привредник у образац захтева уписује само оне податке који се не могу преузети из других јавних евиденција. Рецимо, довољно је да се унесе МБ предузећа да би се повукли подаци о називу, седишту, заступнику предузећа и сл.  У табели су детаљно пописани подаци које би захтев за упис субјекта и објекта у ЦРО требало да садржи, затим је направљена структура обрасца и наведен начин уписа података у образац захтева.     |  |  |  | | --- | --- | --- | |  | Податак | Начин прибављања | | Подаци о субјекту | Заводни број | Додељује еУправа/аутоматски у еАграру | | Број регистрованог субјекта | Додељује НО | | Назив субјекта | Преузима се из АПР-а | | Седиште - адреса | Преузима се из АПР-а | | Поштански број | Преузима се из АПР-а | | **МБ** | **Уписује подносилац** | | ПИБ | Преузима се из АПР-а | | Број решења из АПР-а | Преузима се из АПР-а | | Датум почетка обављања делатности | Преузима се из АПР-а | | Шифра делатности | Преузима се из АПР-а | | Опис делатности | Преузима се из АПР-а | | Број телефона | Преузима се из АПР-а | | Контакт е-маил | Преузима се из АПР-а | | Одговорно лице у субјекту | Име | Преузима се из МУП-а | | Презиме | Преузима се из МУП-а | | Адреса становања | Преузима се из МУП-а | | Поштански број | Преузима се из МУП-а | | ЈМБГ | Преузима се из АПР-а | | Број личне карте | Преузима се из МУП-а | | Место издавања ЛК | Преузима се из МУП-а | | **Контакт телефон** | **Уписује подносилац** | | **Контакт е-маил** | **Уписује подносилац** | | Подаци о објекту | Регистарски број објекта | Додељује НО | | **Назив објекта** | **Уписује подносилац** | | **Седиште – адреса** | **Уписује подносилац** | | **Поштански број и место** | **Уписује подносилац** | | **Основ коришћења објекта** | **Уписује подносилац** | | **Датум почетка обављања делатности у објекту** | **Уписује подносилац** | | **Шифра претежне делатности у објекту** | **Уписује подносилац** | | **Врста објекта** | **Уписује подносилац** | | Одговорно лице у објекту | Име | Преузима се из МУП-а | | Презиме | Преузима се из МУП-а | | Адреса становања | Преузима се из МУП-а | | Поштански број и место | Преузима се из МУП-а | | **ЈМБГ** | **Уписује подносилац** | | Број личне карте | Преузима се из МУП-а | | Место издавања ЛК | Преузима се из МУП-а | | **Контакт телефон** | **Уписује подносилац** | | **Контакт е-маил** | **Уписује подносилац** |   ***За спровођење ове препоруке потребна је измена Закон о безбедности хране и Правилника о садржини и начину вођења централног регистра објеката***  **3.5. Елиминација непотребних прилога/документације и прибављање података по службеној дужности**  Употреба информационо-комуникационих технологија за потребе унапређења регистра омогућиће умрежавање посебних регистара ЦРО, као и умрежавање ЦРО са другим базама података и регистрима надлежних органа и ималаца јавних овлашћења.  Увезивање ЦРО са другим регистрима омогућиће укидање потребе достављања следећих докумената:  **Документ 1: Копија решења из АПР-а**  Предлажемо преузимање потребних података по службеној дужности путем веб портала у овом случају из Регистра привредних субјекта Агенције за привредне субјекте. С тим у вези потребно је да подносилац захтева у захтеву наведе МБ предузећа.  **Документ 2: Копија потврде о ПИБ-у**  Предлажемо преузимање потребних података по службеној дужности путем веб портала у овом случају из Регистра ПИБ-ова Пореске управе. С тим у вези потребно је да подносилац захтева у захтеву наведе МБ предузећа.  **Документ 3: Копија личних карти лица овлашћених у субјекту и објектима**  Предлажемо преузимање потребних података по службеној дужности путем веб портала у овом случају из матичних књига МДУЛС-а, регистра пребивалишта МУП-а и адресног регистра РГЗ-а. С тим у вези потребно је да подносилац захтева у захтеву наведе ЈМБГ одговорних лица.  Подаци које је потребно по службеној дужности преузети из наведених регистара детаљно су пописани у препоруци 3.4.  ***За примену препорука за прибављање података по службеној дужности, није неопходна измена прописа, будући да, у складу са чланом 215. ЗОУП-а, одредбе закона и других прописа према којима се установљава обавеза за странку и другог учесника у поступку да органу достављају податке о чињеницама о којима се води службена евиденција, супротно одредбама чл. 9. и 103. овог закона, престају да важе истеком 90 дана од дана ступања на снагу овог закона.***  **3.5. Документација која се доставља уз захтев за упис у ЦРО**  У случају да надлежни орган не може утврдити да ли је лице које је поднело захтев уплатило прописану таксу, потребно је да уз образац захтева подносилац достави доказ о уплаћеној административној такси.  У случају да надлежни орган обезбеди одговарајуће техничко решење које ће омогућити проверу да ли је лице уплатило потребну административну таксу потребно је укинути обавезу достављања доказа о уплати таксе.  ***За спровођење ове препоруке потребна је измена Закон о безбедности хране и Правилника о садржини и начину вођења централног регистра објеката***  **3.6. Транспарентност административног поступка**  У складу са ЗБХ потребно је да сви релевантни подаци о субјекту и објектима који су уписани у ЦРО буду јавно доступни. Такође, с обзиром на то да подаци из ЦРО служе за анализу ризика и планирање службених контрола (инспекцијских надзора), потребно је да постоји размена података са информационим системом који користе инспекције (еИнспектор).  Централни регистар објеката је потребно организовати као јединствену, централну, електронску базу података и докумената који су прописани као предмет регистрације, као и докумената на основу којих је извршена регистрација, прегледну и претраживу по субјектима и објектима и другим релевантним подацима. У регистрацији потребно је прописати и применити начела јавности и доступности, тачности и претпоставке савесности, формалности, времена настанка и временског редоследа, по узору на оваква начела већ прописана и примењена код Агенције за привредне регистре.  ***За спровођење пороцедуре није потребна измена прописа, већ имплементација већ постојећих.*** | |
| 1. **САДРЖАЈ ПРЕПОРУКЕ СА НАЦРТОМ ПРОПИСА ЧИЈА СЕ ИЗМЕНА ПРЕДЛАЖЕ (уколико се предлаже измена прописа)** | |
| **Н А Ц Р Т**  **ЗАКОН О ИЗМЕНАМА И ДОПУНАМА ЗАКОНА О БЕЗБЕДНОСТИ ХРАНЕ**  Члан 1.  У Закону о безбедности хране („Службени гласник РС“, бр. 41/2009), наслов изнад члана 15. мења се и гласи: „1. Централни регистар објеката“.  Члан 15. мења се и гласи:  „1. Централни регистар објеката  Члан 15.  Министарство води Централни регистар објеката (у даљем тексту: Централни регистар), као јединствени, централни, електронски и јавни регистар субјеката у производњи и промету хране и хране за животиње и објекaта у којима уписани субјекти обављају производњу и промет хране и хране за животиње.  Производњом и прометом хране и хране за животиње може да се бави правно лице и предузетник који је регистрован у Регистар привредних субјеката, односно други регистар у који се уписују правна лица, и који је уписан у Централни регистар објеката.  Производњом хране и хране за животиње која је намењена промету може да се бави и физичко лице у складу са прописом којим се уређује област ветеринарства, односно област здравља биља, које је уписано у Централни регистар.  Правно лице и предузетник из става 2. овог члана и физичко лице из става 3. овог члана, дужни су да поднесу захтев за упис субјекта и објекта у Централни регистар и не могу да отпочну производњу и промет хране и хране за животиње пре уписа субјекта у Централни регистар, односно да у одређеном објекту обављају производњу и промет хране и хране за животиње пре уписа тог објекта у Централни регистар.  Изузетно од одредаба става 4. овог члана, субјекти који се баве производњом и прометом хране и хране за животиње у објекту за производњу и промет хране и хране за животиње који се одобрава или региструје у складу са посебним прописима, нису дужни да подносе захтев за упис у Централни регистар, већ се ти подаци о субјектима и одобравању, односно регистрацији објеката по службеној дужности преузимају, уписују и воде у Централном регистру.“  Члан 2.  После члана 15. додају се чл. 15а-15б, који гласе:  „Регистратор  Члан 15а  Министарство води Централни регистар преко регистратора (у даљем тексту: Регистратор).  Регистратор је овлашћено службено лице запослено у Министарству, које обезбеђује законито, ажурно и тачно вођење Централног регистра.  У поступку уписа, промене и брисања података и вођења Централног регистра, Регистратор искључиво врши проверу испуњености формалних услова за упис, промену или брисање података у Регистру, који су предмет уписа, промене, брисања и објављивања, на основу чињеница из захтева и приложених одлука, односно докумената, без испитивања тачности чињеница из захтева, веродостојности приложених одлука, односно других докумената и правилности и законитости поступака у којима су одлуке, односно други документи донети.  Начела вођења и поступка регистрације  Члан 15б  Вођење Централног регистра и поступак регистрације у Централни регистар заснивају се на начелима јавности и доступности, формалности, одређености, поуздања у истинитост и потпуност података, електронске управе, времена настанка и временског редоследа.“  Члан 3.  Наслов изнад члана 16. мења се и гласи: „2. Садржина Централног регистра“.  Члан 16. мења се и гласи:  „2. Садржина Централног регистра  Члан 16.  Централни регистар садржи следеће податке о субјекту у производњи и промету хране и хране за животиње:  1) јединствени регистарски број субјекта у производњи и промету хране за животиње (даље у тексту: регистарски број) и идентификационе и пословне податке субјекта у производњи и промету хране и хране за животиње (за правно лице и предузетника: пословно име, седиште, матични број и порески идентификациони број; за физичко лице: име, презиме, адреса пребивалишта, јединствени матични број грађана);  2) идентификационе и контакт податке одговорног лица субјекта у производњи и промету хране и хране за животиње, који је организован као правно лице (име, презиме, адреса пребивалишта, јединствени матични број грађана, број телефона и електронска адреса);  3) датум уписа у Регистар привредних субјеката, други регистар у који се уписују правна лица или Регистар пољопривредних газдинстава, као и време почетка обављања делатности;  4) делатност коју обавља субјекат у производњи и промету хране и хране за животиње (шифра и опис претежне делатности и осталих делатности);  5) све настале промене уписаних података (датум, врста и опис промене).  Регистарски број додељује се субјекту у производњи и промету хране за животиње приликом уписа у Централни регистар и не може се мењати, нити може бити додељен неком другом лицу у случају престанка обављања делатности тог субјекта у производњи и промету хране за животиње.  Централни регистар садржи следеће податке о уписаним објектима за производњу и промет хране и хране за животиње, односно одобреним или регистрованим објектима у складу са посебним прописима из члана 15. став 5. овог закона:  1) идентификационе и пословне податке објекта у коме уписани субјекат обавља производњу и промет хране и хране за животиње (број, врсту и назив сваког објекта у којима се обавља делатност у било којој фази производње, прераде и промета хране, односно хране за животиње; место, локацију и адресу за сваки од објеката са означењем катастарске парцеле или улице у којој се налази; опис делатности која се обавља у сваком од објеката);  2) идентификационе и контакт податке одговорног лица за производњу и промет хране и хране за животиње у објекту у коме уписани субјекат обавља производњу и промет хране и хране за животиње (име, презиме, адреса пребивалишта, јединствени матични број грађана одговорног лица, број телефона и електронска адреса);  3) датум почетка обављања делатности у сваком уписаном објекту;  4) број и датум решења Министарства о испуњености услова за обављање делатности, ако се ради о објектима за које је предвиђена обавеза одобравања, односно регистрације, у складу са посебним прописима;  5) правни, односно фактички основ коришћења објекта (својина, закуп, други облик коришћења, државина и др.) од стране уписаног субјекта;  6) настале промене у објектима (датум, врста и опис промене);  7) податке о овлашћењима, акредитацијама и другим исправама о усаглашености са прописима или стандардима; и,  8) други подаци о одобравању, односно регистрацији објекта у складу са посебним прописима, који се преузимају, уписују и воде у Централном регистру.  Одговорно лице субјекта у производњи и промету хране и хране за животиње, који је организован као правно лице, односно одговорно лице за производњу и промет хране и хране за животиње у објекту у коме уписани субјекат обавља производњу и промет хране и хране за животиње је лице које на основу закона, прописа, општег акта или овлашћења врши одређене послове који се односе на управљање, пословање или процес рада субјекта у производњи и промету хране и хране за животиње, који је организован као правно лице, односно које обавља те послове у објекту у коме уписани субјекат обавља производњу и промет хране и хране за животиње.  Централни регистар води се у електронској форми и повезује се са софтерским решењем е-Инспектор, базама података и регистрима Министарства, односно министарства надлежног за послове здравља, односно других органа државне управе и ималаца јавних овлашћења.  У сврху успостављања ажурног Централног регистра, упис и промена података о субјектима у производњи и промету хране и хране за животиње, аутоматски се преузимају из централног система за електронско вођење матичних књига, који успоставља министарство надлежно за локалну самоуправу, регистара које води агенција надлежна за вођење регистра привредних субјеката и евиденције о пребивалишту, односно боравишту, коју води орган надлежан за унутрашње послове.“  Члан 4.  После члана 16. додаје се нови члан 16а, који гласи:  „Јавно објављивање података Централног регистра  Члан 16а  Подаци Централног регистра се, на систематичан начин, јавно и непрекидно објављују на интернет страници Министарства, на начин којим не повређује заштиту података о личности.“  Члан 5.  Члан 17. мења се и гласи:  „Брисање из Централног регистра  Члан 17.  Правно лице, предузетник и физичко лице брише се из Централног регистра, ако донесе одлуку о престанку обављања одређене делатности за коју је уписан у Централни регистар или ако престане да испуњава услове прописане посебним прописима.  Правно лице, предузетник и физичко лице, односно објекат у производњи и промету хране и хране за животиње, брише се из Централног регистра у следећим случајевима:  1) на основу захтева за брисање из Централног регистра; и,  2) по службеној дужности, на основу решења, односно другог документа инспекције надлежне за надзор над применом одредаба овог закона, односно одлуке суда, којом се утврђује престанак испуњености услова за обављање производње и промета или забрана производње и промета хране и хране за животиње (пресуда или решење којим се изриче заштитна мера или мера безбедности забране вршења одређених делатности, забране правном лицу да врши одређене делатности или забрана одговорном лицу да врши одређене послове; решење којим се изриче управна мера забране обављања делатности и др.).“  Члан 6.  После члана 17, додају се нови чл. 17а-17д, који гласе:  „Поступак регистрације у Централном регистру    Члан 17а  Поступак уписа, промене или брисања података у Централном регистру, покреће се захтевом субјекта и по службеној дужности.  Захтев за упис и промену податка у Централном регистру или брисање из Централног регистра, доставља се у електронском облику путем сервиса којим се обезбеђује пријем електронских докумената.  Захтев садржи:  1) идентификационе податке подносиоца захтева;  2) предмет и врсту уписа, односно промене или брисања података; и,  3) доказ о уплати таксе за вођење поступка уписа, односно промене или брисања података.  Када органи надлежни за надзор над применом одредбама овог закона утврде несагласност података уписаних у Централни регистар, по службеној дужности:  1) о томе обавештавају Централни регистар ради промене уписаних података, односно усаглашавања уписаних података са стварним стањем; и,  2) достављају документ са својством јавне исправе (решење, записник или пресуду надлежног суда којом се изриче мера безбедности или заштитна мера и др.), који је основ за упис, односно промену или брисање података у Централном регистру.  Потписивање електронског захтева и докумената, као и овера електронских докумената, врши се у складу са прописима којима се уређују електронски потпис и електронски документ.    Члан 17б  По пријему захтева, односно по пријему одлуке, односно другог документа од надлежног органа из члана 17. став 2) овог закона, Регистратор проверава:    1) надлежност за поступање у поступку регистрације и вођења Централног регистра;  2) да ли је подносилац захтева лице које може бити подносилац таквог захтева;  3) да ли је одлуку, односно други документ који се односи на упис, промену или брисање података доставио надлежни орган по службеној дужности;  4) да ли захтев, односно документ достављен по службеној дужности, садржи све потребне податке за спровођење уписа, промене или брисања податка; и,  5) да ли је уз пријаву достављен доказ о уплати прописане административне таксе.  Ако су испуњени формални услови за упис, односно промену или брисање података, Регистратор доноси решење о упису, односно промени или брисању података у Централном регистру у року од петнаест радних дана од дана пријема захтева.  Ако нису испуњени формални услови за даље поступање по захтеву, Регистратор обавештава подносиоца захтева о начину на који треба да уреди захтев у даљем року од осам дана од дана пријема обавештења, уз упозорење да ће се захтев одбацити решењем ако не уреди захтев у остављеном року.  Ако нису испуњени формални услови за даље поступање по службеној дужности, Регистратор обавештава надлежни орган из члана 17. став 2) тачка 2. овог закона да нису испуњени услови за упис, промену или брисање података из Централног регистра на основу документа достављеног по службеној дужности.  Против решења из ст. 2. и 3. овог члана, може се изјавити жалба министарству надлежном за послове пољопривреде, у року од 8 дана од дана пријема решења.  Члан 17в  Ако Регистратор не одлучи о захтеву у року из члана 17б став 2) овог закона, подносилац захтева може захтевати да Регистратор оконча поступак доношењем решења о упису, односно промени или брисању података, у даљем року од пет радних дана од дана пријема накнадног захтева.  Уколико Регистратор не донесе решење ни по накнадном захтеву из става 1. овог члана, сматра се да је захтев странке усвојен и субјекат који се бави производњом и прометом хране и хране за животиње може започети производњу и промет хране и хране за животиње, изузев у случајевима који се односе на одобравање, односно регистрацију објеката у складу са посебним прописима.  Члан 17г  Решење из чл. 17б ст. 2. и 3. доноси се у форми електронског документа, а достављање решења подносиоцу захтева врши се у складу са законом којим се уређује електронска управа.  Члан 17д  На питања која се односе на поступак регистрације и евидентирања, а која овим законом нису посебно уређена, примењује се закон којим се уређује општи управни поступак.  Министар надлежан за послове пољопривреде у споразуму са министром надлежним за послове привреде ближе уређује образац захтева за упис и промену податка у Централном регистру или брисање из Централног регистра, услове и начин за упис, промену, брисање и јавно објављивање података и вођења Централног регистра.“  Члан 7.  У члану 79. став 1. тачка 1) бришу се реч: „став“ и број „1“, а додају речи и бројеви: „ст. 2. и 4“.  У ставу 1. тачка 2) брише се.  У ставу 1. тачка 3) бришу се реч: „став“ и број „8“, а додају реч и бројеви: „ст. 2. и 4“.  Члан 8.  У члану 81. став 1. тачка 1) бришу се реч: „став“ и број „1“, а додају речи и бројеви: „ст. 2. и 4“.  У ставу 1. тачка 2) брише се.  У ставу 1. тачка 3) бришу се реч: „став“ и број „8“, а додају реч и бројеви: „ст. 4. и 5“.  Члан 9.  У члану 83. став 1. тачка 1) бришу се реч: „став“ и број „1“, а додају речи и бројеви: „ст. 3. и 4“.  У ставу 1. тачка 2) брише се.  У ставу 1. тачка 3) бришу се реч: „став“ и број „8“, а додају реч и бројеви: „ст. 3, 4. и 5“.  Члан 10.    Поступци уписа у Централни регистар започети пре ступања на снагу овог закона окончаће се по одредбама закона који је био на снази до ступања на снагу овог закона.  Члан 11.  Министарство је дужно да усклади своју организацију и рад са одредбама овог закона у року од 12 месеци од дана ступања на снагу овог закона.  Прописи за спровођење овог закона донеће се у року од 12 месеци од дана ступања на снагу овог закона.  До доношења прописа из става 2. овог члана примењиваће се прописи који су важили до дана ступања на снагу овог закона.  Члан 12.  Овај закон ступа на снагу осмог дана од дана објављивања у „Службеном гласнику Републике Србије“.  **НАЦРТ**  **ПРАВИЛНИК о условима и начину за упис, промену, брисање и јавно објављивање података и вођења Централног регистра објеката и обрасцу захтева за упис, промену податка и брисање из Централног регистра објеката**  Предмет  Члан 1.  Овим правилником уређују се поступак, услови и начин за упис, промену, брисање и јавно објављивање података и вођење Централног регистра објеката (у даљем тексту: Централни регистар), за чије вођење је, у складу са законом и другим прописима, надлежно Министарство пољопривреде, шумарство и водопривреде и садржина образаца захтева за упис, промену података и брисање из Централног регистра.  Субјекти и објекти регистрације  Члан 2.  Централни регистар води се као јединствени, централни, електронски и јавни регистар субјеката у производњи и промету хране и хране за животиње (у даљем тексту: субјекти) и објекaта у којима уписани субјекти обављају производњу и промет хране и хране за животиње (у даљем тексту: објекти).  Централни регистар садржи и податке о субјектима регистрације и објектима регистрације који се одобравају или региструју у складу са посебним прописима, а који се по службеној дужности преузимају из других службених евиденција, уписују и воде у Централном регистру.  Предмет регистрације  Члан 3.  У Централном регистру се региструју упис, промена и брисање података о субјектима и објектима регистрације, који су предмет регистрације у складу са законом.  Регистрација из става 1. овог члана врши се по захтеву субјекта регистрације или по службеној дужности.    Саставни део Централног регистра  Члан 4.  Централни регистар, поред података из члана 3. овог Правилника, садржи и документе на основу којих је извршена регистрација субјеката и објеката.  Регистрација субјекта  Члан 5.  Захтев за упис субјекта у Централни регистар подноси се у електронској форми, уз навођење података који су предмет регистрације и достављање доказа о уплаћеној такси за вођење поступка уписа.  Захтев за промену података о субјекту уписаном у Централни регистар подноси се у електронској форми за оне податке који нису предмет ажурирања из службених евиденција државних органа и ималаца јавних овлашћења, уз достављање доказа о уплаћеној такси за вођење поступка промене података.  Захтев за брисање субјекта из Централног регистра садржи изјаву да регистровани субјекат престаје са обављањем делатности производње и промета хране и хране за животиње, а поступак за брисање субјекта врши се бесплатно.  Изузетно од одредби ст. 1-3. овог члана, упис, промена података или брисање субјекта из Централног регистра спроводи се искључиво преузимањем из других службених евиденција, у односу на субјекта који се бави производњом и прометом хране и хране за животиње у објекту за производњу и промет хране и хране за животиње који се одобрава или региструје у складу са посебним прописима.  Регистрација објекта  Члан 6.    Захтев за упис објекта у Централни регистар садржи навођење података који су предмет регистрације и доказ о уплаћеној такси за вођење поступка уписа.  Захтев за промену података о објекту уписаном у Централни регистар садржи податке који нису предмет ажурирања из службених евиденција државних органа и ималаца јавних овлашћења и доказ о уплаћеној такси за вођење поступка промене података.  Захтев за брисање објекта из Централног регистра садржи изјаву да у регистрованом објекту престаје производња и промет хране и хране за животиње, уз достављање доказа о уплаћеној такси за вођење поступка промене података.  Изузетно од одредби ст. 1-3. овог члана, упис, промена података или брисање објекта из Централног регистра спроводи се искључиво преузимањем из других службених евиденција, у односу на објекат за производњу и промет хране и хране за животиње који се одобрава или региструје у складу са посебним прописима.    Начин подношења захтева за регистрацију  Члан 7.    Субјекти из члана 2. став 1. овог правилника подносе захтев Централном регистру у електронском облику, путем сервиса којим се обезбеђује пријем електронских докумената.  Субјекти из члана 2. став 1. овог правилника могу поднети захтев за упис Централном регистру, приликом подношења јединствене регистрационе пријаве оснивања у Регистру привредних субјеката код Агенције за привредне регистре (у даљем тексту: Агенција).  Агенција, у року од 24 часа од пријема пријаве из става 2. овог члана, за субјекте који испуњавају услове за регистрацију у складу са прописима којима се уређује регистрација привредних субјеката, доставља Централном регистру податке из пријаве у електронској или писаној форми.  Централни регистар одређује јединствени регистарски број субјекта (даље у тексту: регистарски број) и врши регистрацију субјеката и објеката из члана 2. став 1. овог правилника уписом у Централни регистар на основу захтева, и тако одређени регистарски број, заједно са решењем о извршеном упису, у року од 24 часа од пријема захтева од стране Агенције, прослеђује Агенцији у електронској форми на уручење субјекту регистрације.  Централни регистар уписује објекат у производњи и промету хране и хране за животиње уписом у Централни регистар на основу захтева субјекта регистрације, и решење о том упису доставља субјекту регистрације.  Члан 8.    Захтев за упис субјеката и објеката регистрације, приликом регистрације привредног субјекта код Агенције, подноси се на обрасцу Захтева за упис у Централни регистар, који је одштампан уз овај правилник и чини његов саставни део.  Начин достављања исправе за регистрацију по службеној дужности  Члан 9.  Органи надлежни за надзор над применом Закона о безбедности хране по службеној дужности достављају Централном регистру документа са својством јавне исправе који су предмет уписа, односно промене или брисања података у Централном регистру.  Достава докумената из става 1. овог члана врши се у форми електронског документа, у складу са прописима којим се уређује електронски документ.  Ажурирање података уписаних у Централни регистар  Члан 10.  У сврху обезбеђивања ажурности података Централног регистра, промене података о субјектима и објектима који су предмет регистрације, и то података о субјектима регистрације и физичким лицима уписаним у Централни регистар, аутоматски се преузимају из централног система за електронско вођење матичних књига, који успоставља министарство надлежно за локалну самоуправу, односно регистара које води агенција надлежна за вођење регистра привредних субјеката и евиденције о пребивалишту, односно боравишту, коју води орган надлежан за унутрашње послове.  Надлежни органи из става 1. овог члана и министартво надлежно за вођење Централног регистра дужни су да успоставе техничке услове за повезивање регистара из става 1. овог члана са Централним регистром и да омогуће ажурно преузимање података из тих регистара.  Објављивање података Централног регистра  Члан 11.  Подаци Централног регистра јавно се објављују на интернет страници Централног регистра, непрекидно и без плаћања, на начин који не повређује заштиту података о личности.  Завршна одредба  Члан 12.  Овај правилник ступа на снагу осмог дана од дана објављивања у „Службеном гласнику Републике Србије“. | |
| 1. **ПРЕГЛЕД ОДРЕДБИ ПРОПИСА ЧИЈА СЕ ИЗМЕНА ПРЕДЛАЖЕ** | |
| **ПРЕГЛЕД ОДРЕДБИ**  **ЗАКОНА О ИЗМЕНАМА И ДОПУНАМА ЗАКОНА О БЕЗБЕДНОСТИ ХРАНЕ**  II. СУБЈЕКТИ У ОБЛАСТИ БЕЗБЕДНОСТИ ХРАНЕ И ХРАНЕ ЗА ЖИВОТИЊЕ КОЈИ СЕ УПИСУЈУ У ЦЕНТРАЛНИ РЕГИСТАР ОБЈЕКАТА    ~~1. Упис у Централни регистар објеката~~  Члан 15.  ~~Производњом и прометом хране и хране за животиње може да се бави правно лице и предузетник који је регистрован у Регистар привредних субјеката и који је уписан у Централни регистар објеката (у даљем тексту: Централни регистар) који води Министарство.~~  ~~Правно лице и предузетник из става 1. овог члана уписује се у Регистар привредних субјеката у складу са законом којим се уређује регистрација привредних субјеката.~~  ~~Производњом хране и хране за животиње која је намењена промету може да се бави и физичко лице у складу са прописом којим се уређује област ветеринарства, односно област здравља биља, које је уписано у Централни регистар.~~  ~~У Централном регистру воде се подаци о:~~  ~~1) одобреним објектима и~~  ~~2) регистрованим објектима.~~  ~~Објекти за производњу и промет хране и хране за животиње одобравају се или региструју, у складу са посебним прописима.~~  ~~Објекат за производњу и промет хране и хране за животиње, одобрен или регистрован, у складу са посебним прописом, сматра се објектом уписаним у Централни регистар и подаци о томе воде се у Централном регистру.~~  ~~Ако посебним прописом из става 5. овог члана није предвиђено претходно утврђивање испуњености услова за обављање одређене делатности, ти објекти се уписују у Централни регистар, на основу пријаве субјекта у пословању храном и храном за животиње.~~  ~~Правно лице и предузетник из става 1. овог члана не може да отпочне производњу и промет хране и хране за животиње пре уписа у Централни регистар, односно у регистар утврђен посебним прописом, а физичко лице из става 3. овог члана пре уписа у Централни регистар.~~  1. ЦЕНТРАЛНИ РЕГИСТАР ОБЈЕКАТА  ЧЛАН 15.  МИНИСТАРСТВО ВОДИ ЦЕНТРАЛНИ РЕГИСТАР ОБЈЕКАТА (У ДАЉЕМ ТЕКСТУ: ЦЕНТРАЛНИ РЕГИСТАР), КАО ЈЕДИНСТВЕНИ, ЦЕНТРАЛНИ, ЕЛЕКТРОНСКИ И ЈАВНИ РЕГИСТАР СУБЈЕКАТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ И ОБЈЕКAТА У КОЈИМА УПИСАНИ СУБЈЕКТИ ОБАВЉАЈУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ.  ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ МОЖЕ ДА СЕ БАВИ ПРАВНО ЛИЦЕ И ПРЕДУЗЕТНИК КОЈИ ЈЕ РЕГИСТРОВАН У РЕГИСТАР ПРИВРЕДНИХ СУБЈЕКАТА, ОДНОСНО ДРУГИ РЕГИСТАР У КОЈИ СЕ УПИСУЈУ ПРАВНА ЛИЦА, И КОЈИ ЈЕ УПИСАН У ЦЕНТРАЛНИ РЕГИСТАР ОБЈЕКАТА.  ПРОИЗВОДЊОМ ХРАНЕ И ХРАНЕ ЗА ЖИВОТИЊЕ КОЈА ЈЕ НАМЕЊЕНА ПРОМЕТУ МОЖЕ ДА СЕ БАВИ И ФИЗИЧКО ЛИЦЕ У СКЛАДУ СА ПРОПИСОМ КОЈИМ СЕ УРЕЂУЈЕ ОБЛАСТ ВЕТЕРИНАРСТВА, ОДНОСНО ОБЛАСТ ЗДРАВЉА БИЉА, КОЈЕ ЈЕ УПИСАНО У ЦЕНТРАЛНИ РЕГИСТАР.  ПРАВНО ЛИЦЕ И ПРЕДУЗЕТНИК ИЗ СТАВА 2. ОВОГ ЧЛАНА И ФИЗИЧКО ЛИЦЕ ИЗ СТАВА 3. ОВОГ ЧЛАНА, ДУЖНИ СУ ДА ПОДНЕСУ ЗАХТЕВ ЗА УПИС СУБЈЕКТА И ОБЈЕКТА У ЦЕНТРАЛНИ РЕГИСТАР И НЕ МОГУ ДА ОТПОЧНУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ ПРЕ УПИСА СУБЈЕКТА У ЦЕНТРАЛНИ РЕГИСТАР, ОДНОСНО ДА У ОДРЕЂЕНОМ ОБЈЕКТУ ОБАВЉАЈУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ ПРЕ УПИСА ТОГ ОБЈЕКТА У ЦЕНТРАЛНИ РЕГИСТАР.  ИЗУЗЕТНО ОД ОДРЕДАБА СТАВА 4. ОВОГ ЧЛАНА, СУБЈЕКТИ КОЈИ СЕ БАВЕ ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ У ОБЈЕКТУ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ КОЈИ СЕ ОДОБРАВА ИЛИ РЕГИСТРУЈЕ У СКЛАДУ СА ПОСЕБНИМ ПРОПИСИМА, НИСУ ДУЖНИ ДА ПОДНОСЕ ЗАХТЕВ ЗА УПИС У ЦЕНТРАЛНИ РЕГИСТАР, ВЕЋ СЕ ТИ ПОДАЦИ О СУБЈЕКТИМА И ОДОБРАВАЊУ, ОДНОСНО РЕГИСТРАЦИЈИ ОБЈЕКАТА ПО СЛУЖБЕНОЈ ДУЖНОСТИ ПРЕУЗИМАЈУ, УПИСУЈУ И ВОДЕ У ЦЕНТРАЛНОМ РЕГИСТРУ.  РЕГИСТРАТОР  ЧЛАН 15А  МИНИСТАРСТВО ВОДИ ЦЕНТРАЛНИ РЕГИСТАР ПРЕКО РЕГИСТРАТОРА (У ДАЉЕМ ТЕКСТУ: РЕГИСТРАТОР).  РЕГИСТРАТОР ЈЕ ОВЛАШЋЕНО СЛУЖБЕНО ЛИЦЕ ЗАПОСЛЕНО У МИНИСТАРСТВУ, КОЈЕ ОБЕЗБЕЂУЈЕ ЗАКОНИТО, АЖУРНО И ТАЧНО ВОЂЕЊЕ ЦЕНТРАЛНОГ РЕГИСТРА.  У ПОСТУПКУ УПИСА, ПРОМЕНЕ И БРИСАЊА ПОДАТАКА И ВОЂЕЊА ЦЕНТРАЛНОГ РЕГИСТРА, РЕГИСТРАТОР ИСКЉУЧИВО ВРШИ ПРОВЕРУ ИСПУЊЕНОСТИ ФОРМАЛНИХ УСЛОВА ЗА УПИС, ПРОМЕНУ ИЛИ БРИСАЊЕ ПОДАТАКА У РЕГИСТРУ, КОЈИ СУ ПРЕДМЕТ УПИСА, ПРОМЕНЕ, БРИСАЊА И ОБЈАВЉИВАЊА, НА ОСНОВУ ЧИЊЕНИЦА ИЗ ЗАХТЕВА И ПРИЛОЖЕНИХ ОДЛУКА, ОДНОСНО ДОКУМЕНАТА, БЕЗ ИСПИТИВАЊА ТАЧНОСТИ ЧИЊЕНИЦА ИЗ ЗАХТЕВА, ВЕРОДОСТОЈНОСТИ ПРИЛОЖЕНИХ ОДЛУКА, ОДНОСНО ДРУГИХ ДОКУМЕНАТА И ПРАВИЛНОСТИ И ЗАКОНИТОСТИ ПОСТУПАКА У КОЈИМА СУ ОДЛУКЕ, ОДНОСНО ДРУГИ ДОКУМЕНТИ ДОНЕТИ.  НАЧЕЛА ВОЂЕЊА И ПОСТУПКА РЕГИСТРАЦИЈЕ  ЧЛАН 15Б  ВОЂЕЊЕ ЦЕНТРАЛНОГ РЕГИСТРА И ПОСТУПАК РЕГИСТРАЦИЈЕ У ЦЕНТРАЛНИ РЕГИСТАР ЗАСНИВАЈУ СЕ НА НАЧЕЛИМА ЈАВНОСТИ И ДОСТУПНОСТИ, ФОРМАЛНОСТИ, ОДРЕЂЕНОСТИ, ПОУЗДАЊА У ИСТИНИТОСТ И ПОТПУНОСТ ПОДАТАКА, ЕЛЕКТРОНСКЕ УПРАВЕ, ВРЕМЕНА НАСТАНКА И ВРЕМЕНСКОГ РЕДОСЛЕДА.  ~~2. Садржина и начин вођења Централног регистра~~  2. САДРЖИНА ЦЕНТРАЛНОГ РЕГИСТРА  Члан 16.  ~~Подаци из Централног регистра су јавни.~~  ~~Централни регистар се води у електронској форми и може се повезивати са другим базама и регистрима Министарства, односно министарства надлежног за послове здравља.~~  ~~Министар ближе прописује садржину и начин вођења Централног регистра.~~  ЦЕНТРАЛНИ РЕГИСТАР САДРЖИ СЛЕДЕЋЕ ПОДАТКЕ О СУБЈЕКТУ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ:  1) ЈЕДИНСТВЕНИ РЕГИСТАРСКИ БРОЈ СУБЈЕКТА У ПРОИЗВОДЊИ И ПРОМЕТУ ХРАНЕ ЗА ЖИВОТИЊЕ (ДАЉЕ У ТЕКСТУ: РЕГИСТАРСКИ БРОЈ) И ИДЕНТИФИКАЦИОНЕ И ПОСЛОВНЕ ПОДАТКЕ СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ (ЗА ПРАВНО ЛИЦЕ И ПРЕДУЗЕТНИКА: ПОСЛОВНО ИМЕ, СЕДИШТЕ, МАТИЧНИ БРОЈ И ПОРЕСКИ ИДЕНТИФИКАЦИОНИ БРОЈ; ЗА ФИЗИЧКО ЛИЦЕ: ИМЕ, ПРЕЗИМЕ, АДРЕСА ПРЕБИВАЛИШТА, ЈЕДИНСТВЕНИ МАТИЧНИ БРОЈ ГРАЂАНА);  2) ИДЕНТИФИКАЦИОНЕ И КОНТАКТ ПОДАТКЕ ОДГОВОРНОГ ЛИЦА СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, КОЈИ ЈЕ ОРГАНИЗОВАН КАО ПРАВНО ЛИЦЕ (ИМЕ, ПРЕЗИМЕ, АДРЕСА ПРЕБИВАЛИШТА, ЈЕДИНСТВЕНИ МАТИЧНИ БРОЈ ГРАЂАНА, БРОЈ ТЕЛЕФОНА И ЕЛЕКТРОНСКА АДРЕСА);  3) ДАТУМ УПИСА У РЕГИСТАР ПРИВРЕДНИХ СУБЈЕКАТА, ДРУГИ РЕГИСТАР У КОЈИ СЕ УПИСУЈУ ПРАВНА ЛИЦА ИЛИ РЕГИСТАР ПОЉОПРИВРЕДНИХ ГАЗДИНСТАВА, КАО И ВРЕМЕ ПОЧЕТКА ОБАВЉАЊА ДЕЛАТНОСТИ;  4) ДЕЛАТНОСТ КОЈУ ОБАВЉА СУБЈЕКАТ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ (ШИФРА И ОПИС ПРЕТЕЖНЕ ДЕЛАТНОСТИ И ОСТАЛИХ ДЕЛАТНОСТИ);  5) СВЕ НАСТАЛЕ ПРОМЕНЕ УПИСАНИХ ПОДАТАКА (ДАТУМ, ВРСТА И ОПИС ПРОМЕНЕ).  РЕГИСТАРСКИ БРОЈ ДОДЕЉУЈЕ СЕ СУБЈЕКТУ У ПРОИЗВОДЊИ И ПРОМЕТУ ХРАНЕ ЗА ЖИВОТИЊЕ ПРИЛИКОМ УПИСА У ЦЕНТРАЛНИ РЕГИСТАР И НЕ МОЖЕ СЕ МЕЊАТИ, НИТИ МОЖЕ БИТИ ДОДЕЉЕН НЕКОМ ДРУГОМ ЛИЦУ У СЛУЧАЈУ ПРЕСТАНКА ОБАВЉАЊА ДЕЛАТНОСТИ ТОГ СУБЈЕКТА У ПРОИЗВОДЊИ И ПРОМЕТУ ХРАНЕ ЗА ЖИВОТИЊЕ.  ЦЕНТРАЛНИ РЕГИСТАР САДРЖИ СЛЕДЕЋЕ ПОДАТКЕ О УПИСАНИМ ОБЈЕКТИМА ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ, ОДНОСНО ОДОБРЕНИМ ИЛИ РЕГИСТРОВАНИМ ОБЈЕКТИМА У СКЛАДУ СА ПОСЕБНИМ ПРОПИСИМА ИЗ ЧЛАНА 15. СТАВ 5. ОВОГ ЗАКОНА:  1) ИДЕНТИФИКАЦИОНЕ И ПОСЛОВНЕ ПОДАТКЕ ОБЈЕКТА У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ (БРОЈ, ВРСТУ И НАЗИВ СВАКОГ ОБЈЕКТА У КОЈИМА СЕ ОБАВЉА ДЕЛАТНОСТ У БИЛО КОЈОЈ ФАЗИ ПРОИЗВОДЊЕ, ПРЕРАДЕ И ПРОМЕТА ХРАНЕ, ОДНОСНО ХРАНЕ ЗА ЖИВОТИЊЕ; МЕСТО, ЛОКАЦИЈУ И АДРЕСУ ЗА СВАКИ ОД ОБЈЕКАТА СА ОЗНАЧЕЊЕМ КАТАСТАРСКЕ ПАРЦЕЛЕ ИЛИ УЛИЦЕ У КОЈОЈ СЕ НАЛАЗИ; ОПИС ДЕЛАТНОСТИ КОЈА СЕ ОБАВЉА У СВАКОМ ОД ОБЈЕКАТА);  2) ИДЕНТИФИКАЦИОНЕ И КОНТАКТ ПОДАТКЕ ОДГОВОРНОГ ЛИЦА ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ У ОБЈЕКТУ У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ (ИМЕ, ПРЕЗИМЕ, АДРЕСА ПРЕБИВАЛИШТА, ЈЕДИНСТВЕНИ МАТИЧНИ БРОЈ ГРАЂАНА ОДГОВОРНОГ ЛИЦА, БРОЈ ТЕЛЕФОНА И ЕЛЕКТРОНСКА АДРЕСА);  3) ДАТУМ ПОЧЕТКА ОБАВЉАЊА ДЕЛАТНОСТИ У СВАКОМ УПИСАНОМ ОБЈЕКТУ;  4) БРОЈ И ДАТУМ РЕШЕЊА МИНИСТАРСТВА О ИСПУЊЕНОСТИ УСЛОВА ЗА ОБАВЉАЊЕ ДЕЛАТНОСТИ, АКО СЕ РАДИ О ОБЈЕКТИМА ЗА КОЈЕ ЈЕ ПРЕДВИЂЕНА ОБАВЕЗА ОДОБРАВАЊА, ОДНОСНО РЕГИСТРАЦИЈЕ, У СКЛАДУ СА ПОСЕБНИМ ПРОПИСИМА;  5) ПРАВНИ, ОДНОСНО ФАКТИЧКИ ОСНОВ КОРИШЋЕЊА ОБЈЕКТА (СВОЈИНА, ЗАКУП, ДРУГИ ОБЛИК КОРИШЋЕЊА, ДРЖАВИНА И ДР.) ОД СТРАНЕ УПИСАНОГ СУБЈЕКТА;  6) НАСТАЛЕ ПРОМЕНЕ У ОБЈЕКТИМА (ДАТУМ, ВРСТА И ОПИС ПРОМЕНЕ);  7) ПОДАТКЕ О ОВЛАШЋЕЊИМА, АКРЕДИТАЦИЈАМА И ДРУГИМ ИСПРАВАМА О УСАГЛАШЕНОСТИ СА ПРОПИСИМА ИЛИ СТАНДАРДИМА; И,  8) ДРУГИ ПОДАЦИ О ОДОБРАВАЊУ, ОДНОСНО РЕГИСТРАЦИЈИ ОБЈЕКТА У СКЛАДУ СА ПОСЕБНИМ ПРОПИСИМА, КОЈИ СЕ ПРЕУЗИМАЈУ, УПИСУЈУ И ВОДЕ У ЦЕНТРАЛНОМ РЕГИСТРУ.  ОДГОВОРНО ЛИЦЕ СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, КОЈИ ЈЕ ОРГАНИЗОВАН КАО ПРАВНО ЛИЦЕ, ОДНОСНО ОДГОВОРНО ЛИЦЕ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ У ОБЈЕКТУ У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ ЈЕ ЛИЦЕ КОЈЕ НА ОСНОВУ ЗАКОНА, ПРОПИСА, ОПШТЕГ АКТА ИЛИ ОВЛАШЋЕЊА ВРШИ ОДРЕЂЕНЕ ПОСЛОВЕ КОЈИ СЕ ОДНОСЕ НА УПРАВЉАЊЕ, ПОСЛОВАЊЕ ИЛИ ПРОЦЕС РАДА СУБЈЕКТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, КОЈИ ЈЕ ОРГАНИЗОВАН КАО ПРАВНО ЛИЦЕ, ОДНОСНО КОЈЕ ОБАВЉА ТЕ ПОСЛОВЕ У ОБЈЕКТУ У КОМЕ УПИСАНИ СУБЈЕКАТ ОБАВЉА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ.  ЦЕНТРАЛНИ РЕГИСТАР ВОДИ СЕ У ЕЛЕКТРОНСКОЈ ФОРМИ И ПОВЕЗУЈЕ СЕ СА СОФТЕРСКИМ РЕШЕЊЕМ Е-ИНСПЕКТОР, БАЗАМА ПОДАТАКА И РЕГИСТРИМА МИНИСТАРСТВА, ОДНОСНО МИНИСТАРСТВА НАДЛЕЖНОГ ЗА ПОСЛОВЕ ЗДРАВЉА, ОДНОСНО ДРУГИХ ОРГАНА ДРЖАВНЕ УПРАВЕ И ИМАЛАЦА ЈАВНИХ ОВЛАШЋЕЊА.  У СВРХУ УСПОСТАВЉАЊА АЖУРНОГ ЦЕНТРАЛНОГ РЕГИСТРА, УПИС И ПРОМЕНА ПОДАТАКА О СУБЈЕКТИМА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, АУТОМАТСКИ СЕ ПРЕУЗИМАЈУ ИЗ ЦЕНТРАЛНОГ СИСТЕМА ЗА ЕЛЕКТРОНСКО ВОЂЕЊЕ МАТИЧНИХ КЊИГА, КОЈИ УСПОСТАВЉА МИНИСТАРСТВО НАДЛЕЖНО ЗА ЛОКАЛНУ САМОУПРАВУ, ОДНОСНО РЕГИСТАРА КОЈЕ ВОДИ АГЕНЦИЈА НАДЛЕЖНА ЗА ВОЂЕЊЕ РЕГИСТРА ПРИВРЕДНИХ СУБЈЕКАТА И ЕВИДЕНЦИЈЕ О ПРЕБИВАЛИШТУ, ОДНОСНО БОРАВИШТУ, КОЈУ ВОДИ ОРГАН НАДЛЕЖАН ЗА УНУТРАШЊЕ ПОСЛОВЕ.  ЈАВНО ОБЈАВЉИВАЊЕ ПОДАТАКА ЦЕНТРАЛНОГ РЕГИСТРА  ЧЛАН 16А  ПОДАЦИ ЦЕНТРАЛНОГ РЕГИСТРА СЕ, НА СИСТЕМАТИЧАН НАЧИН, ЈАВНО И НЕПРЕКИДНО ОБЈАВЉУЈУ НА ИНТЕРНЕТ СТРАНИЦИ МИНИСТАРСТВА, НА НАЧИН КОЈИМ НЕ ПОВРЕЂУЈЕ ЗАШТИТУ ПОДАТАКА О ЛИЧНОСТИ.  ~~3. Брисање из Централног регистра~~    ~~Члан 17.~~  ~~Правно лице, предузетник и физичко лице брише се из Централног регистра, ако донесе одлуку о престанку обављања одређене делатности за које је уписан у Централни регистар или ако престане да испуњава услове из члана 15. став 7. овог закона, односно услове прописане посебним прописима.~~    БРИСАЊЕ ИЗ ЦЕНТРАЛНОГ РЕГИСТРА  ЧЛАН 17.  ПРАВНО ЛИЦЕ, ПРЕДУЗЕТНИК И ФИЗИЧКО ЛИЦЕ БРИШЕ СЕ ИЗ ЦЕНТРАЛНОГ РЕГИСТРА, АКО ДОНЕСЕ ОДЛУКУ О ПРЕСТАНКУ ОБАВЉАЊА ОДРЕЂЕНЕ ДЕЛАТНОСТИ ЗА КОЈУ ЈЕ УПИСАН У ЦЕНТРАЛНИ РЕГИСТАР ИЛИ АКО ПРЕСТАНЕ ДА ИСПУЊАВА УСЛОВЕ ПРОПИСАНЕ ПОСЕБНИМ ПРОПИСИМА.  ПРАВНО ЛИЦЕ, ПРЕДУЗЕТНИК И ФИЗИЧКО ЛИЦЕ, ОДНОСНО ОБЈЕКАТ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ, БРИШЕ СЕ ИЗ ЦЕНТРАЛНОГ РЕГИСТРА У СЛЕДЕЋИМ СЛУЧАЈЕВИМА:  1) НА ОСНОВУ ЗАХТЕВА ЗА БРИСАЊЕ ИЗ ЦЕНТРАЛНОГ РЕГИСТРА; И,  2) ПО СЛУЖБЕНОЈ ДУЖНОСТИ, НА ОСНОВУ РЕШЕЊА, ОДНОСНО ДРУГОГ ДОКУМЕНТА ИНСПЕКЦИЈЕ НАДЛЕЖНЕ ЗА НАДЗОР НАД ПРИМЕНОМ ОДРЕДАБА ОВОГ ЗАКОНА, ОДНОСНО ОДЛУКЕ СУДА, КОЈОМ СЕ УТВРЂУЈЕ ПРЕСТАНАК ИСПУЊЕНОСТИ УСЛОВА ЗА ОБАВЉАЊЕ ПРОИЗВОДЊЕ И ПРОМЕТА ИЛИ ЗАБРАНА ПРОИЗВОДЊЕ И ПРОМЕТА ХРАНЕ И ХРАНЕ ЗА ЖИВОТИЊЕ (ПРЕСУДА ИЛИ РЕШЕЊЕ КОЈИМ СЕ ИЗРИЧЕ ЗАШТИТНА МЕРА ИЛИ МЕРА БЕЗБЕДНОСТИ ЗАБРАНЕ ВРШЕЊА ОДРЕЂЕНИХ ДЕЛАТНОСТИ, ЗАБРАНЕ ПРАВНОМ ЛИЦУ ДА ВРШИ ОДРЕЂЕНЕ ДЕЛАТНОСТИ ИЛИ ЗАБРАНА ОДГОВОРНОМ ЛИЦУ ДА ВРШИ ОДРЕЂЕНЕ ПОСЛОВЕ; РЕШЕЊЕ КОЈИМ СЕ ИЗРИЧЕ УПРАВНА МЕРА ЗАБРАНЕ ОБАВЉАЊА ДЕЛАТНОСТИ И ДР.).  ПОСТУПАК РЕГИСТРАЦИЈЕ У ЦЕНТРАЛНОМ РЕГИСТРУ    ЧЛАН 17А  ПОСТУПАК УПИСА, ПРОМЕНЕ ИЛИ БРИСАЊА ПОДАТАКА У ЦЕНТРАЛНОМ РЕГИСТРУ, ПОКРЕЋЕ СЕ ЗАХТЕВОМ СУБЈЕКТА И ПО СЛУЖБЕНОЈ ДУЖНОСТИ.  ЗАХТЕВ ЗА УПИС И ПРОМЕНУ ПОДАТКА У ЦЕНТРАЛНОМ РЕГИСТРУ ИЛИ БРИСАЊЕ ИЗ ЦЕНТРАЛНОГ РЕГИСТРА, ДОСТАВЉА СЕ У ЕЛЕКТРОНСКОМ ОБЛИКУ ПУТЕМ СЕРВИСА КОЈИМ СЕ ОБЕЗБЕЂУЈЕ ПРИЈЕМ ЕЛЕКТРОНСКИХ ДОКУМЕНАТА.  ЗАХТЕВ САДРЖИ:  1) ИДЕНТИФИКАЦИОНЕ ПОДАТКЕ ПОДНОСИОЦА ЗАХТЕВА;  2) ПРЕДМЕТ И ВРСТУ УПИСА, ОДНОСНО ПРОМЕНЕ ИЛИ БРИСАЊА ПОДАТАКА; И,  3) ДОКАЗ О УПЛАТИ ТАКСЕ ЗА ВОЂЕЊЕ ПОСТУПКА УПИСА, ОДНОСНО ПРОМЕНЕ ИЛИ БРИСАЊА ПОДАТАКА.  КАДА ОРГАНИ НАДЛЕЖНИ ЗА НАДЗОР НАД ПРИМЕНОМ ОДРЕДБАМА ОВОГ ЗАКОНА УТВРДЕ НЕСАГЛАСНОСТ ПОДАТАКА УПИСАНИХ У ЦЕНТРАЛНИ РЕГИСТАР, ПО СЛУЖБЕНОЈ ДУЖНОСТИ:  1) О ТОМЕ ОБАВЕШТАВАЈУ ЦЕНТРАЛНИ РЕГИСТАР РАДИ ПРОМЕНЕ УПИСАНИХ ПОДАТАКА, ОДНОСНО УСАГЛАШАВАЊА УПИСАНИХ ПОДАТАКА СА СТВАРНИМ СТАЊЕМ; И,  2) ДОСТАВЉАЈУ ДОКУМЕНТ СА СВОЈСТВОМ ЈАВНЕ ИСПРАВЕ (РЕШЕЊЕ, ЗАПИСНИК ИЛИ ПРЕСУДУ НАДЛЕЖНОГ СУДА КОЈОМ СЕ ИЗРИЧЕ МЕРА БЕЗБЕДНОСТИ ИЛИ ЗАШТИТНА МЕРА И ДР.), КОЈИ ЈЕ ОСНОВ ЗА УПИС, ОДНОСНО ПРОМЕНУ ИЛИ БРИСАЊЕ ПОДАТАКА У ЦЕНТРАЛНОМ РЕГИСТРУ.  ПОТПИСИВАЊЕ ЕЛЕКТРОНСКОГ ЗАХТЕВА И ДОКУМЕНАТА, КАО И ОВЕРА ЕЛЕКТРОНСКИХ ДОКУМЕНАТА, ВРШИ СЕ У СКЛАДУ СА ПРОПИСИМА КОЈИМА СЕ УРЕЂУЈУ ЕЛЕКТРОНСКИ ПОТПИС И ЕЛЕКТРОНСКИ ДОКУМЕНТ.    ЧЛАН 17Б  ПО ПРИЈЕМУ ЗАХТЕВА, ОДНОСНО ПО ПРИЈЕМУ ОДЛУКЕ, ОДНОСНО ДРУГОГ ДОКУМЕНТА ОД НАДЛЕЖНОГ ОРГАНА ИЗ ЧЛАНА 17. СТАВ 2) ОВОГ ЗАКОНА, РЕГИСТРАТОР ПРОВЕРАВА:    1) НАДЛЕЖНОСТ ЗА ПОСТУПАЊЕ У ПОСТУПКУ РЕГИСТРАЦИЈЕ И ВОЂЕЊА ЦЕНТРАЛНОГ РЕГИСТРА;  2) ДА ЛИ ЈЕ ПОДНОСИЛАЦ ЗАХТЕВА ЛИЦЕ КОЈЕ МОЖЕ БИТИ ПОДНОСИЛАЦ ТАКВОГ ЗАХТЕВА;  3) ДА ЛИ ЈЕ ОДЛУКУ, ОДНОСНО ДРУГИ ДОКУМЕНТ КОЈИ СЕ ОДНОСИ НА УПИС, ПРОМЕНУ ИЛИ БРИСАЊЕ ПОДАТАКА ДОСТАВИО НАДЛЕЖНИ ОРГАН ПО СЛУЖБЕНОЈ ДУЖНОСТИ;  4) ДА ЛИ ЗАХТЕВ, ОДНОСНО ДОКУМЕНТ ДОСТАВЉЕН ПО СЛУЖБЕНОЈ ДУЖНОСТИ, САДРЖИ СВЕ ПОТРЕБНЕ ПОДАТКЕ ЗА СПРОВОЂЕЊЕ УПИСА, ПРОМЕНЕ ИЛИ БРИСАЊА ПОДАТКА; И,  5) ДА ЛИ ЈЕ УЗ ПРИЈАВУ ДОСТАВЉЕН ДОКАЗ О УПЛАТИ ПРОПИСАНЕ АДМИНИСТРАТИВНЕ ТАКСЕ.  АКО СУ ИСПУЊЕНИ ФОРМАЛНИ УСЛОВИ ЗА УПИС, ОДНОСНО ПРОМЕНУ ИЛИ БРИСАЊЕ ПОДАТАКА, РЕГИСТРАТОР ДОНОСИ РЕШЕЊЕ О УПИСУ, ОДНОСНО ПРОМЕНИ ИЛИ БРИСАЊУ ПОДАТАКА У ЦЕНТРАЛНОМ РЕГИСТРУ У РОКУ ОД ПЕТНАЕСТ РАДНИХ ДАНА ОД ДАНА ПРИЈЕМА ЗАХТЕВА.  АКО НИСУ ИСПУЊЕНИ ФОРМАЛНИ УСЛОВИ ЗА ДАЉЕ ПОСТУПАЊЕ ПО ЗАХТЕВУ, РЕГИСТРАТОР ОБАВЕШТАВА ПОДНОСИОЦА ЗАХТЕВА О НАЧИНУ НА КОЈИ ТРЕБА ДА УРЕДИ ЗАХТЕВ У ДАЉЕМ РОКУ ОД ОСАМ ДАНА ОД ДАНА ПРИЈЕМА ОБАВЕШТЕЊА, УЗ УПОЗОРЕЊЕ ДА ЋЕ СЕ ЗАХТЕВ ОДБАЦИТИ РЕШЕЊЕМ АКО НЕ УРЕДИ ЗАХТЕВ У ОСТАВЉЕНОМ РОКУ.  АКО НИСУ ИСПУЊЕНИ ФОРМАЛНИ УСЛОВИ ЗА ДАЉЕ ПОСТУПАЊЕ ПО СЛУЖБЕНОЈ ДУЖНОСТИ, РЕГИСТРАТОР ОБАВЕШТАВА НАДЛЕЖНИ ОРГАН ИЗ ЧЛАНА 17. СТАВ 2) ТАЧКА 2. ОВОГ ЗАКОНА ДА НИСУ ИСПУЊЕНИ УСЛОВИ ЗА УПИС, ПРОМЕНУ ИЛИ БРИСАЊЕ ПОДАТАКА ИЗ ЦЕНТРАЛНОГ РЕГИСТРА НА ОСНОВУ ДОКУМЕНТА ДОСТАВЉЕНОГ ПО СЛУЖБЕНОЈ ДУЖНОСТИ.  ПРОТИВ РЕШЕЊА ИЗ СТ. 2. И 3. ОВОГ ЧЛАНА, МОЖЕ СЕ ИЗЈАВИТИ ЖАЛБА МИНИСТАРСТВУ НАДЛЕЖНОМ ЗА ПОСЛОВЕ ПОЉОПРИВРЕДЕ, У РОКУ ОД 8 ДАНА ОД ДАНА ПРИЈЕМА РЕШЕЊА.  ЧЛАН 17В  АКО РЕГИСТРАТОР НЕ ОДЛУЧИ О ЗАХТЕВУ У РОКУ ИЗ ЧЛАНА 17Б СТАВ 2) ОВОГ ЗАКОНА, ПОДНОСИЛАЦ ЗАХТЕВА МОЖЕ ЗАХТЕВАТИ ДА РЕГИСТРАТОР ОКОНЧА ПОСТУПАК ДОНОШЕЊЕМ РЕШЕЊА О УПИСУ, ОДНОСНО ПРОМЕНИ ИЛИ БРИСАЊУ ПОДАТАКА, У ДАЉЕМ РОКУ ОД ПЕТ РАДНИХ ДАНА ОД ДАНА ПРИЈЕМА НАКНАДНОГ ЗАХТЕВА.  УКОЛИКО РЕГИСТРАТОР НЕ ДОНЕСЕ РЕШЕЊЕ НИ ПО НАКНАДНОМ ЗАХТЕВУ ИЗ СТАВА 1. ОВОГ ЧЛАНА, СМАТРА СЕ ДА ЈЕ ЗАХТЕВ СТРАНКЕ УСВОЈЕН И СУБЈЕКАТ КОЈИ СЕ БАВИ ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ МОЖЕ ЗАПОЧЕТИ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ, ИЗУЗЕВ У СЛУЧАЈЕВИМА КОЈИ СЕ ОДНОСЕ НА ОДОБРАВАЊЕ, ОДНОСНО РЕГИСТРАЦИЈУ ОБЈЕКАТА У СКЛАДУ СА ПОСЕБНИМ ПРОПИСИМА.  ЧЛАН 17Г  РЕШЕЊЕ ИЗ ЧЛ. 17Б СТ. 2. И 3. ДОНОСИ СЕ У ФОРМИ ЕЛЕКТРОНСКОГ ДОКУМЕНТА, А ДОСТАВЉАЊЕ РЕШЕЊА ПОДНОСИОЦУ ЗАХТЕВА ВРШИ СЕ У СКЛАДУ СА ЗАКОНОМ КОЈИМ СЕ УРЕЂУЈЕ ЕЛЕКТРОНСКА УПРАВА.  ЧЛАН 17Д  НА ПИТАЊА КОЈА СЕ ОДНОСЕ НА ПОСТУПАК РЕГИСТРАЦИЈЕ И ЕВИДЕНТИРАЊА, А КОЈА ОВИМ ЗАКОНОМ НИСУ ПОСЕБНО УРЕЂЕНА, ПРИМЕЊУЈЕ СЕ ЗАКОН КОЈИМ СЕ УРЕЂУЈЕ ОПШТИ УПРАВНИ ПОСТУПАК.  МИНИСТАР НАДЛЕЖАН ЗА ПОСЛОВЕ ПОЉОПРИВРЕДЕ У СПОРАЗУМУ СА МИНИСТРОМ НАДЛЕЖНИМ ЗА ПОСЛОВЕ ПРИВРЕДЕ БЛИЖЕ УРЕЂУЈЕ ОБРАЗАЦ ЗАХТЕВА ЗА УПИС И ПРОМЕНУ ПОДАТКА У ЦЕНТРАЛНОМ РЕГИСТРУ ИЛИ БРИСАЊЕ ИЗ ЦЕНТРАЛНОГ РЕГИСТРА, УСЛОВЕ И НАЧИН ЗА УПИС, ПРОМЕНУ, БРИСАЊЕ И ЈАВНО ОБЈАВЉИВАЊЕ ПОДАТАКА И ВОЂЕЊА ЦЕНТРАЛНОГ РЕГИСТРА.  **ПРЕГЛЕД ОДРЕДБИ**  **ПРАВИЛНИК О УСЛОВИМА И НАЧИНУ ЗА УПИС, ПРОМЕНУ, БРИСАЊЕ И ЈАВНО ОБЈАВЉИВАЊЕ ПОДАТАКА И ВОЂЕЊА ЦЕНТРАЛНОГ РЕГИСТРА ОБЈЕКАТА И ОБРАСЦУ ЗАХТЕВА ЗА УПИС, ПРОМЕНУ ПОДАТКА И БРИСАЊЕ ИЗ ЦЕНТРАЛНОГ РЕГИСТРА ОБЈЕКАТА**  ПРЕДМЕТ  ЧЛАН 1.  ОВИМ ПРАВИЛНИКОМ УРЕЂУЈУ СЕ ПОСТУПАК, УСЛОВИ И НАЧИН ЗА УПИС, ПРОМЕНУ, БРИСАЊЕ И ЈАВНО ОБЈАВЉИВАЊЕ ПОДАТАКА И ВОЂЕЊЕ ЦЕНТРАЛНОГ РЕГИСТРА ОБЈЕКАТА (У ДАЉЕМ ТЕКСТУ: ЦЕНТРАЛНИ РЕГИСТАР), ЗА ЧИЈЕ ВОЂЕЊЕ ЈЕ, У СКЛАДУ СА ЗАКОНОМ И ДРУГИМ ПРОПИСИМА, НАДЛЕЖНО МИНИСТАРСТВО ПОЉОПРИВРЕДЕ, ШУМАРСТВО И ВОДОПРИВРЕДЕ И САДРЖИНА ОБРАЗАЦА ЗАХТЕВА ЗА УПИС, ПРОМЕНУ ПОДАТАКА И БРИСАЊЕ ИЗ ЦЕНТРАЛНОГ РЕГИСТРА.  СУБЈЕКТИ И ОБЈЕКТИ РЕГИСТРАЦИЈЕ  ЧЛАН 2.  ЦЕНТРАЛНИ РЕГИСТАР ВОДИ СЕ КАО ЈЕДИНСТВЕНИ, ЦЕНТРАЛНИ, ЕЛЕКТРОНСКИ И ЈАВНИ РЕГИСТАР СУБЈЕКАТА У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ (У ДАЉЕМ ТЕКСТУ: СУБЈЕКТИ) И ОБЈЕКAТА У КОЈИМА УПИСАНИ СУБЈЕКТИ ОБАВЉАЈУ ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ (У ДАЉЕМ ТЕКСТУ: ОБЈЕКТИ).  ЦЕНТРАЛНИ РЕГИСТАР САДРЖИ И ПОДАТКЕ О СУБЈЕКТИМА РЕГИСТРАЦИЈЕ И ОБЈЕКТИМА РЕГИСТРАЦИЈЕ КОЈИ СЕ ОДОБРАВАЈУ ИЛИ РЕГИСТРУЈУ У СКЛАДУ СА ПОСЕБНИМ ПРОПИСИМА, А КОЈИ СЕ ПО СЛУЖБЕНОЈ ДУЖНОСТИ ПРЕУЗИМАЈУ ИЗ ДРУГИХ СЛУЖБЕНИХ ЕВИДЕНЦИЈА, УПИСУЈУ И ВОДЕ У ЦЕНТРАЛНОМ РЕГИСТРУ.  ПРЕДМЕТ РЕГИСТРАЦИЈЕ  ЧЛАН 3.  У ЦЕНТРАЛНОМ РЕГИСТРУ СЕ РЕГИСТРУЈУ УПИС, ПРОМЕНА И БРИСАЊЕ ПОДАТАКА О СУБЈЕКТИМА И ОБЈЕКТИМА РЕГИСТРАЦИЈЕ, КОЈИ СУ ПРЕДМЕТ РЕГИСТРАЦИЈЕ У СКЛАДУ СА ЗАКОНОМ.  РЕГИСТРАЦИЈА ИЗ СТАВА 1. ОВОГ ЧЛАНА ВРШИ СЕ ПО ЗАХТЕВУ СУБЈЕКТА РЕГИСТРАЦИЈЕ ИЛИ ПО СЛУЖБЕНОЈ ДУЖНОСТИ.    САСТАВНИ ДЕО ЦЕНТРАЛНОГ РЕГИСТРА  ЧЛАН 4.  ЦЕНТРАЛНИ РЕГИСТАР, ПОРЕД ПОДАТАКА ИЗ ЧЛАНА 3. ОВОГ ПРАВИЛНИКА, САДРЖИ И ДОКУМЕНТЕ НА ОСНОВУ КОЈИХ ЈЕ ИЗВРШЕНА РЕГИСТРАЦИЈА СУБЈЕКАТА И ОБЈЕКАТА.  РЕГИСТРАЦИЈА СУБЈЕКТА  ЧЛАН 5.  ЗАХТЕВ ЗА УПИС СУБЈЕКТА У ЦЕНТРАЛНИ РЕГИСТАР ПОДНОСИ СЕ У ЕЛЕКТРОНСКОЈ ФОРМИ, УЗ НАВОЂЕЊЕ ПОДАТАКА КОЈИ СУ ПРЕДМЕТ РЕГИСТРАЦИЈЕ И ДОСТАВЉАЊЕ ДОКАЗА О УПЛАЋЕНОЈ ТАКСИ ЗА ВОЂЕЊЕ ПОСТУПКА УПИСА.  ЗАХТЕВ ЗА ПРОМЕНУ ПОДАТАКА О СУБЈЕКТУ УПИСАНОМ У ЦЕНТРАЛНИ РЕГИСТАР ПОДНОСИ СЕ У ЕЛЕКТРОНСКОЈ ФОРМИ ЗА ОНЕ ПОДАТКЕ КОЈИ НИСУ ПРЕДМЕТ АЖУРИРАЊА ИЗ СЛУЖБЕНИХ ЕВИДЕНЦИЈА ДРЖАВНИХ ОРГАНА И ИМАЛАЦА ЈАВНИХ ОВЛАШЋЕЊА, УЗ ДОСТАВЉАЊЕ ДОКАЗА О УПЛАЋЕНОЈ ТАКСИ ЗА ВОЂЕЊЕ ПОСТУПКА ПРОМЕНЕ ПОДАТАКА.  ЗАХТЕВ ЗА БРИСАЊЕ СУБЈЕКТА ИЗ ЦЕНТРАЛНОГ РЕГИСТРА САДРЖИ ИЗЈАВУ ДА РЕГИСТРОВАНИ СУБЈЕКАТ ПРЕСТАЈЕ СА ОБАВЉАЊЕМ ДЕЛАТНОСТИ ПРОИЗВОДЊЕ И ПРОМЕТА ХРАНЕ И ХРАНЕ ЗА ЖИВОТИЊЕ, А ПОСТУПАК ЗА БРИСАЊЕ СУБЈЕКТА ВРШИ СЕ БЕСПЛАТНО.  ИЗУЗЕТНО ОД ОДРЕДБИ СТ. 1-3. ОВОГ ЧЛАНА, УПИС, ПРОМЕНА ПОДАТАКА ИЛИ БРИСАЊЕ СУБЈЕКТА ИЗ ЦЕНТРАЛНОГ РЕГИСТРА СПРОВОДИ СЕ ИСКЉУЧИВО ПРЕУЗИМАЊЕМ ИЗ ДРУГИХ СЛУЖБЕНИХ ЕВИДЕНЦИЈА, У ОДНОСУ НА СУБЈЕКТА КОЈИ СЕ БАВИ ПРОИЗВОДЊОМ И ПРОМЕТОМ ХРАНЕ И ХРАНЕ ЗА ЖИВОТИЊЕ У ОБЈЕКТУ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ КОЈИ СЕ ОДОБРАВА ИЛИ РЕГИСТРУЈЕ У СКЛАДУ СА ПОСЕБНИМ ПРОПИСИМА.  РЕГИСТРАЦИЈА ОБЈЕКТА  ЧЛАН 6.    ЗАХТЕВ ЗА УПИС ОБЈЕКТА У ЦЕНТРАЛНИ РЕГИСТАР САДРЖИ НАВОЂЕЊЕ ПОДАТАКА КОЈИ СУ ПРЕДМЕТ РЕГИСТРАЦИЈЕ И ДОКАЗ О УПЛАЋЕНОЈ ТАКСИ ЗА ВОЂЕЊЕ ПОСТУПКА УПИСА.  ЗАХТЕВ ЗА ПРОМЕНУ ПОДАТАКА О ОБЈЕКТУ УПИСАНОМ У ЦЕНТРАЛНИ РЕГИСТАР САДРЖИ ПОДАТКЕ КОЈИ НИСУ ПРЕДМЕТ АЖУРИРАЊА ИЗ СЛУЖБЕНИХ ЕВИДЕНЦИЈА ДРЖАВНИХ ОРГАНА И ИМАЛАЦА ЈАВНИХ ОВЛАШЋЕЊА И ДОКАЗ О УПЛАЋЕНОЈ ТАКСИ ЗА ВОЂЕЊЕ ПОСТУПКА ПРОМЕНЕ ПОДАТАКА.  ЗАХТЕВ ЗА БРИСАЊЕ ОБЈЕКТА ИЗ ЦЕНТРАЛНОГ РЕГИСТРА САДРЖИ ИЗЈАВУ ДА У РЕГИСТРОВАНОМ ОБЈЕКТУ ПРЕСТАЈЕ ПРОИЗВОДЊА И ПРОМЕТ ХРАНЕ И ХРАНЕ ЗА ЖИВОТИЊЕ, УЗ ДОСТАВЉАЊЕ ДОКАЗА О УПЛАЋЕНОЈ ТАКСИ ЗА ВОЂЕЊЕ ПОСТУПКА ПРОМЕНЕ ПОДАТАКА.  ИЗУЗЕТНО ОД ОДРЕДБИ СТ. 1-3. ОВОГ ЧЛАНА, УПИС, ПРОМЕНА ПОДАТАКА ИЛИ БРИСАЊЕ ОБЈЕКТА ИЗ ЦЕНТРАЛНОГ РЕГИСТРА СПРОВОДИ СЕ ИСКЉУЧИВО ПРЕУЗИМАЊЕМ ИЗ ДРУГИХ СЛУЖБЕНИХ ЕВИДЕНЦИЈА, У ОДНОСУ НА ОБЈЕКАТ ЗА ПРОИЗВОДЊУ И ПРОМЕТ ХРАНЕ И ХРАНЕ ЗА ЖИВОТИЊЕ КОЈИ СЕ ОДОБРАВА ИЛИ РЕГИСТРУЈЕ У СКЛАДУ СА ПОСЕБНИМ ПРОПИСИМА.    НАЧИН ПОДНОШЕЊА ЗАХТЕВА ЗА РЕГИСТРАЦИЈУ  ЧЛАН 7.    СУБЈЕКТИ ИЗ ЧЛАНА 2. СТАВ 1. ОВОГ ПРАВИЛНИКА ПОДНОСЕ ЗАХТЕВ ЦЕНТРАЛНОМ РЕГИСТРУ У ЕЛЕКТРОНСКОМ ОБЛИКУ, ПУТЕМ СЕРВИСА КОЈИМ СЕ ОБЕЗБЕЂУЈЕ ПРИЈЕМ ЕЛЕКТРОНСКИХ ДОКУМЕНАТА.  СУБЈЕКТИ ИЗ ЧЛАНА 2. СТАВ 1. ОВОГ ПРАВИЛНИКА МОГУ ПОДНЕТИ ЗАХТЕВ ЗА УПИС ЦЕНТРАЛНОМ РЕГИСТРУ, ПРИЛИКОМ ПОДНОШЕЊА ЈЕДИНСТВЕНЕ РЕГИСТРАЦИОНЕ ПРИЈАВЕ ОСНИВАЊА У РЕГИСТРУ ПРИВРЕДНИХ СУБЈЕКАТА КОД АГЕНЦИЈЕ ЗА ПРИВРЕДНЕ РЕГИСТРЕ (У ДАЉЕМ ТЕКСТУ: АГЕНЦИЈА).  АГЕНЦИЈА, У РОКУ ОД 24 ЧАСА ОД ПРИЈЕМА ПРИЈАВЕ ИЗ СТАВА 2. ОВОГ ЧЛАНА, ЗА СУБЈЕКТЕ КОЈИ ИСПУЊАВАЈУ УСЛОВЕ ЗА РЕГИСТРАЦИЈУ У СКЛАДУ СА ПРОПИСИМА КОЈИМА СЕ УРЕЂУЈЕ РЕГИСТРАЦИЈА ПРИВРЕДНИХ СУБЈЕКАТА, ДОСТАВЉА ЦЕНТРАЛНОМ РЕГИСТРУ ПОДАТКЕ ИЗ ПРИЈАВЕ У ЕЛЕКТРОНСКОЈ ИЛИ ПИСАНОЈ ФОРМИ.  ЦЕНТРАЛНИ РЕГИСТАР ОДРЕЂУЈЕ ЈЕДИНСТВЕНИ РЕГИСТАРСКИ БРОЈ СУБЈЕКТА (ДАЉЕ У ТЕКСТУ: РЕГИСТАРСКИ БРОЈ) И ВРШИ РЕГИСТРАЦИЈУ СУБЈЕКАТА И ОБЈЕКАТА ИЗ ЧЛАНА 2. СТАВ 1. ОВОГ ПРАВИЛНИКА УПИСОМ У ЦЕНТРАЛНИ РЕГИСТАР НА ОСНОВУ ЗАХТЕВА, И ТАКО ОДРЕЂЕНИ РЕГИСТАРСКИ БРОЈ, ЗАЈЕДНО СА РЕШЕЊЕМ О ИЗВРШЕНОМ УПИСУ, У РОКУ ОД 24 ЧАСА ОД ПРИЈЕМА ЗАХТЕВА ОД СТРАНЕ АГЕНЦИЈЕ, ПРОСЛЕЂУЈЕ АГЕНЦИЈИ У ЕЛЕКТРОНСКОЈ ФОРМИ НА УРУЧЕЊЕ СУБЈЕКТУ РЕГИСТРАЦИЈЕ.  ЦЕНТРАЛНИ РЕГИСТАР УПИСУЈЕ ОБЈЕКАТ У ПРОИЗВОДЊИ И ПРОМЕТУ ХРАНЕ И ХРАНЕ ЗА ЖИВОТИЊЕ УПИСОМ У ЦЕНТРАЛНИ РЕГИСТАР НА ОСНОВУ ЗАХТЕВА СУБЈЕКТА РЕГИСТРАЦИЈЕ, И РЕШЕЊЕ О ТОМ УПИСУ ДОСТАВЉА СУБЈЕКТУ РЕГИСТРАЦИЈЕ.  ЧЛАН 8.    ЗАХТЕВ ЗА УПИС СУБЈЕКАТА И ОБЈЕКАТА РЕГИСТРАЦИЈЕ, ПРИЛИКОМ РЕГИСТРАЦИЈЕ ПРИВРЕДНОГ СУБЈЕКТА КОД АГЕНЦИЈЕ, ПОДНОСИ СЕ НА ОБРАСЦУ ЗАХТЕВА ЗА УПИС У ЦЕНТРАЛНИ РЕГИСТАР, КОЈИ ЈЕ ОДШТАМПАН УЗ ОВАЈ ПРАВИЛНИК И ЧИНИ ЊЕГОВ САСТАВНИ ДЕО.  НАЧИН ДОСТАВЉАЊА ИСПРАВЕ ЗА РЕГИСТРАЦИЈУ ПО СЛУЖБЕНОЈ ДУЖНОСТИ  ЧЛАН 9.  ОРГАНИ НАДЛЕЖНИ ЗА НАДЗОР НАД ПРИМЕНОМ ЗАКОНА О БЕЗБЕДНОСТИ ХРАНЕ ПО СЛУЖБЕНОЈ ДУЖНОСТИ ДОСТАВЉАЈУ ЦЕНТРАЛНОМ РЕГИСТРУ ДОКУМЕНТА СА СВОЈСТВОМ ЈАВНЕ ИСПРАВЕ КОЈИ СУ ПРЕДМЕТ УПИСА, ОДНОСНО ПРОМЕНЕ ИЛИ БРИСАЊА ПОДАТАКА У ЦЕНТРАЛНОМ РЕГИСТРУ.  ДОСТАВА ДОКУМЕНАТА ИЗ СТАВА 1. ОВОГ ЧЛАНА ВРШИ СЕ У ФОРМИ ЕЛЕКТРОНСКОГ ДОКУМЕНТА, У СКЛАДУ СА ПРОПИСИМА КОЈИМ СЕ УРЕЂУЈЕ ЕЛЕКТРОНСКИ ДОКУМЕНТ.  АЖУРИРАЊЕ ПОДАТАКА УПИСАНИХ У ЦЕНТРАЛНИ РЕГИСТАР  ЧЛАН 10.  У СВРХУ ОБЕЗБЕЂИВАЊА АЖУРНОСТИ ПОДАТАКА ЦЕНТРАЛНОГ РЕГИСТРА, ПРОМЕНЕ ПОДАТАКА О СУБЈЕКТИМА И ОБЈЕКТИМА КОЈИ СУ ПРЕДМЕТ РЕГИСТРАЦИЈЕ, И ТО ПОДАТАКА О СУБЈЕКТИМА РЕГИСТРАЦИЈЕ И ФИЗИЧКИМ ЛИЦИМА УПИСАНИМ У ЦЕНТРАЛНИ РЕГИСТАР, АУТОМАТСКИ СЕ ПРЕУЗИМАЈУ ИЗ ЦЕНТРАЛНОГ СИСТЕМА ЗА ЕЛЕКТРОНСКО ВОЂЕЊЕ МАТИЧНИХ КЊИГА, КОЈИ УСПОСТАВЉА МИНИСТАРСТВО НАДЛЕЖНО ЗА ЛОКАЛНУ САМОУПРАВУ, ОДНОСНО РЕГИСТАРА КОЈЕ ВОДИ АГЕНЦИЈА НАДЛЕЖНА ЗА ВОЂЕЊЕ РЕГИСТРА ПРИВРЕДНИХ СУБЈЕКАТА И ЕВИДЕНЦИЈЕ О ПРЕБИВАЛИШТУ, ОДНОСНО БОРАВИШТУ, КОЈУ ВОДИ ОРГАН НАДЛЕЖАН ЗА УНУТРАШЊЕ ПОСЛОВЕ.  НАДЛЕЖНИ ОРГАНИ ИЗ СТАВА 1. ОВОГ ЧЛАНА И МИНИСТАРТВО НАДЛЕЖНО ЗА ВОЂЕЊЕ ЦЕНТРАЛНОГ РЕГИСТРА ДУЖНИ СУ ДА УСПОСТАВЕ ТЕХНИЧКЕ УСЛОВЕ ЗА ПОВЕЗИВАЊЕ РЕГИСТАРА ИЗ СТАВА 1. ОВОГ ЧЛАНА СА ЦЕНТРАЛНИМ РЕГИСТРОМ И ДА ОМОГУЋЕ АЖУРНО ПРЕУЗИМАЊЕ ПОДАТАКА ИЗ ТИХ РЕГИСТАРА.  ОБЈАВЉИВАЊЕ ПОДАТАКА ЦЕНТРАЛНОГ РЕГИСТРА  ЧЛАН 11.  ПОДАЦИ ЦЕНТРАЛНОГ РЕГИСТРА ЈАВНО СЕ ОБЈАВЉУЈУ НА ИНТЕРНЕТ СТРАНИЦИ ЦЕНТРАЛНОГ РЕГИСТРА, НЕПРЕКИДНО И БЕЗ ПЛАЋАЊА, НА НАЧИН КОЈИ НЕ ПОВРЕЂУЈЕ ЗАШТИТУ ПОДАТАКА О ЛИЧНОСТИ.  ЗАВРШНА ОДРЕДБА  ЧЛАН 12.  ОВАЈ ПРАВИЛНИК СТУПА НА СНАГУ ОСМОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ“. | |
| 1. **АНАЛИЗА ЕФЕКАТА ПРЕПОРУКЕ (АЕП)** | |
| *Ефекат на привреду*  Узимајући у обзир број захтева који се подноси у вези са ЦРО (укључујући процедуре уписа, измена и брисања из ЦРО), укупни трошак привреде износи 4.909.443 РСД, од чега је више од половине трошак процедуре уписа новог субјекта у ЦРО. Уз претпоставку да ће фреквенција подношења захтева остати иста, уз увођење електронског начина подношења захтева укупан трошак привреде у вези са ЦРО би износио 2.533.503 РСД што представља смањење трошкова привреде за 48%.  **Посматрајући само процедуру уписа у ЦРО тренутно укупни трошак привреде је 2.562.161 РСД. Имплементацијом предлога оптимизације укупни трошак у вези са овом процедуром би био 1.707.789 РСД што је уштеда од 33% тренутног трошка**.  *Табела 1:Тренутни трошак привреде у вези са ЦРО, тренутно стање и предлог опримизације*   |  |  |  |  |  | | --- | --- | --- | --- | --- | |  | **Процедура уписа у ЦРО** | **Процедуре измене података** | **Процедура брисања из ЦРО-а** | **Укупно** | | **Тренутно стање** | РСД 2,562,161.26 | РСД 2,201,037.75 | РСД 146,243.69 | **РСД 4,909,443** | | **Предлог оптимизације** | РСД 1,707,788.58 | РСД 810,546.91 | РСД 15,167.29 | **РСД 2,533,503** |   Поред уштеда у времену и трошковима потребним за подношење захтева надлежном органу, привреда ће имати и бенефите попут следећих:   * На дневном нивоу ће имати увид у податке уписане у ЦРО; * На дневном нивоу ће имати увид у све измене које су уписане у ЦРО; * У случају службене контроле (инспекцијског надзора) приведни субјекат неће бити у обавези да прикаже доказ да је уписан у ЦРО, с обзиром на то да ће инспектор на терену имати увид у ЦРО, али и имајући у виду да ће ЦРО бити јавно доступан;   Приведни субјекти ће моћи да остваре права код трећих лица без достављања доказа о упису у ЦРО, с обзиром на то да ће подаци уписани у ЦРО бити јавни.  *Ефекат на надлежну институцију*  Како би се проценило време које је надлежном органу потребно за обраду захтева у вези са ЦРО-ом пописани су сви кораци кроз које надлежни орган тренутно мора проћи и које би пролазио у случају увођења електронског портала и регистра.  Напомињемо да, с обзиром на то да детаљна анализа трошкова надлежног органа у вези са спровођењем процедура и вођењем ЦРО није спроведена, процене које су дате у наставку се морају узети са одређеном дозом резерве. Трошкови које надлежни орган тренутно има у вези са архивирањем документације (попут обезбеђивања прописаних услова за чување документације, закуп простора и сл.) нису обухваћени овом проценом.  Уколико привредни субјекат који подноси захтев за упис има 2 објекта, како анализа претпоставља, службеник мора издвојити 1h и 10 минута времена како би захтев обрадио. Уколико се користи просечна зарада за државну управу у 2017. години ово време би могло да се прикаже и као 440 РСД по захтеву. Уз укупно примљених 4.830 захтева годишње (за упис, измену података и брисање из ЦРО) надлежни орган у вези са ЦРО издвоји око 700 радних дана, односно око 32 радна месеца.  Уколико узмемо у обзир да су на пословима у вези са ЦРО ангажоване 2 особе, на основу података бисмо могли да закључимо да је на годишњем нивоу немогуће обрадити све захтеве који пристижу пољопривредној инспекцији. Због овога се, према наводима службеника из Групе за вођење ЦРО, они најпре фокусирају на решавање захтева за упис субјеката, а потом на захтеве за изменама и допунама података.  Увођењем електронског портала и регистра службеници у надлежним органима не би прекуцавали податке са папирних захтева у софтвер, већ би проверавали формалну исправност захтева (рецимо да ли су сви подаци попуњени, да ли је захтев електронски потписан и сл.) и одобравали, односно одбијали уз навођење разлога, измене у регистру. За обраду једног захтева надлежном органу било би потребно око 30 минута. Уколико претпоставимо да ће фреквенција захтева остати константна, надлежни орган би на годишњем нивоу у вези са ЦРО издвајао приближно 302 радна дана, односно 14 радих месеци што је уштеда времена већа од 50%. На овај начин, уз две ангажоване особе за рад у ЦРО, једна са пуним радним временом и једна са непуним радним временом, надлежни орган би могао на време да ажурира податке у Регистру.  Поред великих уштеда у времену потребном за обраду захтева, надлежни органи и друге јавне институције имаће и следеће бенефите:   * С обзиром на то да надлежни орган неће добијати папирне захтеве, неће имати потребу за архивирањем документације где ће се сигурно остварити велике уштеде; * Надлежне институције имају ажурне податке за обављање анализа ризика и квалитетнијег инспекцијског надзора; * Инспектори на терену имају доступне податке о објектима у којима се врше активности у вези са храном и храном за животиње с обзиром да би подаци били јавно доступни и обједињени у јединствену базу објеката. | |